open-index/open-wikipedia-markdown huggingface dataset:
ಪ್ರಾಧ್ಯಾಪಕನ ಪೀಠದಲ್ಲಿ

**ಪ್ರಾಧ್ಯಾಪಕನ ಪೀಠದಲ್ಲಿ** ಡಾ. ಬಿ. ಜಿ. ಎಲ್ ಸ್ವಾಮಿಯವರು ಒಂದು ಕೃತಿ. ಇದರಲ್ಲಿ ಅವರು ಚೆನ್ನೈನ ಪ್ರೆಸಿಡೆನ್ಸಿ ಕಾಲೇಜಿನಲ್ಲಿನ ಸಸ್ಯಶಾಸ್ತ್ರ ವಿಭಾಗದ ಪ್ರಾಧ್ಯಾಪಕ ಹುದ್ದೆಯಲ್ಲಿನ ತಮ್ಮ ಅನುಭವಗಳನ್ನು ಹೇಳಿದ್ದಾರೆ.

ಇದರ ಮೊದಲ ಅಧ್ಯಾಯದ ಹೆಸರು "ಸಮ್ - ಹೌ" - ಕಾಲೇಜಿನಲ್ಲಿ ಪೀಠೋಪಕರಣಗಳ ಆಭಾವವಿದ್ದರೂ ಹೆಚ್ಚು ಜನ ವಿದ್ಯಾರ್ಥಿ-ವಿದ್ಯಾರ್ಥಿನಿಯರನ್ನು ಸೇರಿಸಿಕೊಳ್ಳಲು ಇವರ ಮೇಲೆ ಒತ್ತಡವಿತ್ತು. ಇವರು ಕಾಲೇಜಿನ ಪ್ರಿನ್ಸಿಪಾಲ್ ಹಾಗೂ ದೈರೆಕ್ಟರಲ್ಲಿ ತಮ್ಮ ಕಷ್ಟವನ್ನು ಹೇಳಿದಾಗೆಲ್ಲವೂ "ಸಮ್ ಹೌ ಮ್ಯಾನೆಜ್" ಎಂಬ ಸಮಜಾಯಿಷಿಯ ಉತ್ತರ ಸಿಗುತ್ತಿತ್ತಂತೆ. ಆ ವರ್ಷದ ಪ್ರಾಕ್ಟಿಕಲ್ ಪರೀಕ್ಷಯ ಸಮಯ ಸ್ವಾಮಿಯವರು ಕೆಲವು ವಿದ್ಯಾರ್ಥಿಗಳನ್ನು ಪ್ರಯೋಗಾಲಯದ ಒಳಗೆ, ಮಿಕ್ಕವರನ್ನು ಹೊರಗೆ ಸ್ಥಳಾವಕಾಶ ಮಾಡಿದ್ದರಂತೆ. ಈ ವೇಳೆ ಪ್ರಿನ್ಸಿಪಾಲ್ ಬಂದು ಸ್ವಾಮಿಯವರನ್ನು ಕೇಳಿದನಂತೆ. ಅದಕ್ಕೆ ಸ್ವಾಮಿಯವರು ಕೊಟ್ಟ ಬದಲು ಏನು ಗೊತ್ತೆ? ಒಳಗಿರುವವರು "ಸಮ್ ", ಹೊರಗೆ ಕುಳಿತಿರುವವರು "ಹೌ". ಇದನ್ನು ಕೇಳಿಸಿಕೊಂಡವರೆಲ್ಲರೂ ಘೊಳ್ಳೆಂದು ನಕ್ಕರಂತೆ. ಸ್ವಲ್ಪ ಸಮಯದ ನಂತರ ಸ್ವಾಮಿಯವರಿಗೆ ಪ್ರಿನ್ಸಿಪಾಲಿನಿಂದ ಬಂದ ಮೆಮೊ ಹೀಗಿತ್ತು "ನೀವು ಇಂಗ್ಲಿಷ್ ಭಾಶೆಯನ್ನು ಗೌರವದಿಂದ ಕಾಣಬೇಕು. ಇಷ್ಟ ಬಂದಂತೆ ಈ ರೀತಿಯ ಪದವಿಭಾಗ ಮಾಡಿ ಭಾಷೆಗೆ ಅವಮಾನ ಮಾಡಬಾರದು!"

ಇನ್ನೊಂದು ಪ್ರಸಂಗ - ವಿಭಾಗದ ಪರೀಕ್ಷಕರಾಗಿ, "ಪೂನಾವಾಲಾ" ಹಾಗೂ "ವಾರಾಣಸಿವಾಲಾ"ರೊಂದಿಗೆ ಉತ್ತರಪತ್ರಿಕೆಯ ಮೌಲ್ಯಮಾಪನಾ ಸಮಯದಲ್ಲಿ ಏನೇನು ತಮಾಷೆ ನಡೆದವೆಂದು ವಿವರಿಸಿದ್ದಾರೆ.

ಮತ್ತೊಂದು ಪ್ರಸಂಗ - ಪಬ್ಲಿಕ್ ಸರ್ವಿಸ್ ಕಮಿಷನ್ ನೇಮಿಸಿದ ಕನ್ನಡ ಪತ್ರಿಕೆಯ ಮೌಲ್ಯಮಾಪಕರಾಗಿ ಒಬ್ಬ ತಮಿಳ ಬರೆದ ಕನ್ನಡ ಪತ್ರಿಕೆಯನ್ನು ಮೌಲ್ಯ ಮಾಡುವಾಗ ಅವರ ಅನುಭವವನ್ನು ಹೇಲಿದ್ದಾರೆ -

ಪ್ರಶ್ನೆ: ಭೀಮ - ದುರ್ಯೋಧನರ ಯುದ್ಧವನ್ನು ನಿಮ್ಮ ವಾಕ್ಯಗಲ್ಸ್ಲ್ಲಿ ಬರೆಯಿರಿ:

ತಮಿಳ ಬರೆದ ಉತ್ತರ: "ಒ6ದಾ ಊರಿನಾಕೆ ಒಬ್ಬ ಇರಾಶಾ ಇದ್ದ. ಅವನ ಎಚರು ಪೀಮ. ಮಆ ಮೇತಾವಿ. ಒಂತು ತಿನ ಇವನು ತುರೋತ್ನಿಗೆ ಕಾಲ್ಕೆರೆತ, ಗತೆ ಪಿಟಿತ್ಕೊಂಡ್ ಒಬ್ರಿಗೊಬ್ರು ಶಂಡೈ ಮಾಡಿದ್ರು. ಆಮೇಲಿಂದ ಮರತ್ ಓಯ್ತು."

ವರ್ಗ:ಬಿ ಜಿ ಎಲ್ ಸ್ವಾಮಿಯವರ ಕೃತಿಗಳು
ವರಾಹ ಪುರಾಣ

painting]]
**ವರಾಹ ಪುರಾಣ** ಇದರಲ್ಲಿ ವಿಷ್ಣು ವರಾಹ ಅವತಾರ ಎತ್ತಿ ಜಗತ್ತಿನಲ್ಲಿ ಮಾಡಿದ ಲೀಲೆಗಳ ವಿವರ ಇದೆ.
ವಿಷ್ಣು ವರಾಹಾವತಾರವನ್ನು ತಾಳಿ ಭೂದೇವಿಯನ್ನು ಉದ್ಧರಿಸುವ ಅಂಶವನ್ನು ಹೇಳುತ್ತದೆ. ಇದರಲ್ಲಿ ಸೃಷ್ಟಿಕ್ರಮ, ವಂಶ ವೃಕ್ಷಗಳ ವಿಷಯಗಳು ಬಂದಿದ್ದರೂ ಒಟ್ಟಿನಲ್ಲಿ ಇದು ವಿಷ್ಣುವಿನ ಸ್ತೋತ್ರ, ಪ್ರಾರ್ಥನೆ, ಪೂಜೆ ಪುರಸ್ಕಾರಗಳ ಬಗೆಯನ್ನು ಹೇಳಲು ಮೀಸಲಾದ ಪುರಾಣ. ಹೀಗಿದ್ದರೂ ಇದರಲ್ಲಿ ಶಿವ, ದುರ್ಗೆಯರ ಕಥೆಗಳಿವೆ. ಮಾತೃದೇವತೆಗಳ ಹಾಗೂ ಇತರ ಸ್ತ್ರೀದೇವತೆಗಳ ವಿಸ್ತಾರವನ್ನು ಅನೇಕ ಅಧ್ಯಾಯಗಳಲ್ಲಿ ವಿಶದಪಡಿಸಲಾಗಿದೆ. ಗಣೇಶೋತ್ಪತ್ತಿ, ಗಣೇಶಸ್ತೋತ್ರಗಳೂ ಇಲ್ಲಿವೆ. ಇಷ್ಟೇ ಅಲ್ಲ, ಶ್ರಾದ್ಧ, ಪ್ರಾಯಶ್ಚಿತ್ತ, ದೇವತಾಮೂರ್ತಿ ಪ್ರತಿಷ್ಠೆ, ಮಥುರಾಮಾಹಾತ್ಮ್ಯಗಳೂ, ನಚಿಕೇತ ವೃತ್ತಾಂತ. ಸ್ವರ್ಗ, ನರಕವರ್ಣನೆ ಮುಂತಾದವೂ ಪುರಾಣಕಕ್ಷೆಯಲ್ಲಿ ಬಂದಿವೆ. ಶ್ಲೋಕಸಂಖ್ಯೆ 24000ವೆಂದು ಪ್ರಸಿದ್ಧಿಯಿದ್ದರೂ ವಾಸ್ತವಿಕವಾಗಿ ಇದರಲ್ಲಿ 10000ಕ್ಕಿಂತ ಬಹಳ ಹೆಚ್ಚಾಗಿಲ್ಲ. ಪ್ರ.ಶ. 8ನೆಯ ಶತಮಾನದಲ್ಲಿದ್ದ ಇದರ ಮೂಲ ಸ್ವರೂಪ ಅನುಪಲಬ್ಧ. ಸದ್ಯದ ಸ್ವರೂಪದ ಕಾಲ ಪ್ರ.ಶ. 12ನೆಯ ಶತಮಾನದ ಆದಿಭಾಗವೆನ್ನಬಹುದು. ಇದು ಮೂಲದ ಕೆಲ ಅಧ್ಯಾಯಗಳನ್ನೊಳಗೊಂಡಿದೆ.

## ಬಾಹ್ಯ ಸಂಪರ್ಕಗಳು 
*information on the *Varāha Purāṇa*
## ಉಲ್ಲೇಖಗಳು
ವರ್ಗ:ಪುರಾಣ
ವರ್ಗ:ಹಿಂದೂ ಧರ್ಮಗ್ರಂಥಗಳು
{{
ಕೂರ್ಮ ಪುರಾಣ

**ಕೂರ್ಮ ಪುರಾಣ** ಇದು ವಿಷ್ಣುವಿನ ಕೂರ್ಮಾವತಾರದ ಕಥೆಯನ್ನು ಮುಖ್ಯವಾಗಿ ಹೊಂದಿದೆ. ಇದರಲ್ಲಿ ಚತುವರ್ಣದವರ ಕರ್ತವ್ಯ ಹಾಗೂ ಜವಾಬ್ದಾರಿಗಳು,ಮೋಕ್ಷವಿಚಾರಗಳು ಇತ್ಯಾದಿಗಳು ಅಡಕವಾಗಿದೆ.
## ಸ್ವರೂಪ
ಇದರಲ್ಲಿ ಬ್ರಾಹ್ಮೀ, ಭಾಗವತೀ, ಸೌರೀ ಮತ್ತು ವೈಷ್ಣವೀ ಎಂಬ ನಾಲ್ಕು ಸಂಹಿತೆಗಳಿವೆ ಎಂದು ಪುರಾಣವೇ ಹೇಳಿದರೂ ಲಭ್ಯವಾಗಿರುವುದು ಮೊದಲನೆಯ ಸಂಹಿತೆಯೊಂದೇ. ಸಮುದ್ರಮಥನ ಸಂದರ್ಭದಲ್ಲಿ ಮಂದರಗಿರಿಯನ್ನು ಹೊತ್ತ ವಿಷ್ಣುವಿನ ಕೂರ್ಮಾವತಾರದ ಸ್ತೋತ್ರದೊಂದಿಗೆ ಪ್ರಸ್ತುತ ಪುರಾಣ ಆರಂಭವಾಗುತ್ತದೆ. ಆಗ ಕಡಲಿಂದೆದ್ದು ಬಂದ ಲಕ್ಷ್ಮಿ ವಿಷ್ಣುಪತ್ನಿಯಾಗುತ್ತಾಳೆ. ಇಂದ್ರದ್ಯುಮ್ನನೆಂಬ ದೊರೆ ಬ್ರಾಹ್ಮಣನಾಗಿ ಜನಿಸಿ, ಲಕ್ಷ್ಮಿಯಿಂದ ಉಪದೇಶಪಡೆದು, ಸರ್ವಚರಾಚರಗಳ ಸರ್ಗ, ಸ್ಥಿತಿ, ಪ್ರಲಯ ಕಾರಣನೆಂದು ಆರಾಧಿಸಿ, ಕೂರ್ಮಾವತಾರದ ಮೂಲಕ ಕೂರ್ಮಪುರಾಣವನ್ನು ಅರಿತುಕೊಳ್ಳುತ್ತಾನೆ. ಹರಸರ್ವೋತ್ತಮತ್ವವನ್ನೂ ತ್ರಿಮೂರ್ತಿಗಳ ಐಕ್ಯವನ್ನೂ ಪ್ರಸ್ತುತಪುರಾಣ ಪ್ರತಿಪಾದಿಸುತ್ತದೆ. ಹರನ ಶಕ್ತಿಯ 8,000 ಹೆಸರುಗಳಿಲ್ಲಿ ಬಂದಿವೆ. ಹರಿಹರರೊಂದು, ಲಕ್ಷ್ಮೀ ಪಾರ್ವತಿಯರೊಂದು ಎಂದು ಹೇಳಿದರೂ ವಿಷ್ಣುವಿನ ಅವತಾರವೆನ್ನಿಸಿದ ಕೃಷ್ಣ ತನ್ನ ಪತ್ನಿಯಾದ ಜಾಂಬವತಿಯಲ್ಲಿ ಮಗನನ್ನು ಪಡೆಯಬೇಕಾದರೆ ಕಠಿನ ತಪವನ್ನೆಸಗಿ, ಶಿವಾನುಗ್ರಹವನ್ನು ಪಡೆಯಬೇಕಾಯಿತು-ಎಂದು ಹೇಳಿರುವುದು ಹರ ಪಕ್ಷಪಾತಕ್ಕೆ ಪ್ರಮಾಣ. 
ಕೂರ್ಮಪುರಾಣ ಪಂಚಲಕ್ಷಣಗಳಿಂದ ಕೂಡಿದೆ. ವಿಷ್ಣುವಿನ ಕೆಲ ಅವತಾರಗಳನ್ನಿಲ್ಲಿ ಹೇಳಿದರೂ ಒಂದು ಇಡೀ ಅಧ್ಯಾಯ ಶಿವಾವತಾರಗಳ ವರ್ಣನೆಗೇ ಮುಡಿಪಾಗಿದೆ. ಕಾಶೀ ಪ್ರಯಾಗ ಮಾಹಾತ್ಮ್ಯಗಳಲ್ಲದೆ, ಭಗವದ್ಗೀತೆಗೆ ಸರಿದೊರೆಯಾದ ಈಶ್ವರಗೀತೆಯೂ ಬಂದಿರುವುದು ಈ ಪುರಾಣದ ವೈಶಿಷ್ಟ್ಯ. ಅನಂತರ ವ್ಯಾಸಗೀತೆ, ಪ್ರಾಯಶ್ಚಿತ ವಿಧಿ, ಪಾತಿವ್ರತ್ಯಪ್ರಶಂಸೆ ಮುಂತಾದ ವಿಷಯಗಳು ಬರುತ್ತವೆ. ರಾಮಾಯಣದಲ್ಲಿಲ್ಲದ ಸೀತಾವೃತ್ತಾಂತವೊಂದಿಲ್ಲಿ ಪಾತಿವ್ರತ್ಯ ಮಾಹಾತ್ಮ್ಯವನ್ನು ನಿದರ್ಶಿಸುತ್ತದೆ. ಇಲ್ಲಿ ರಾವಣನ ಕೈಯಿಂದ ಸೀತೆಯನ್ನು ಅಗ್ನಿಯೇ ಬಿಡಿಸಿ ಕಾಪಾಡುತ್ತಾನೆ.
## ಕಾಲ
ಇದರಲ್ಲಿ 17,000, ಶ್ಲೋಕಗಳಿದ್ದ ವೆಂದು ಪ್ರಸಿದ್ಧಿ; 6,000 ಶ್ಲೋಕಗಳನ್ನು ಮಾತ್ರ ಉಪಲಬ್ಧ ಪ್ರತಿಯಲ್ಲಿ ಕಾಣಬಹುದು. ಇದರ ಏಳನೆಯ ಅಧ್ಯಾಯದಲ್ಲಿ ಬರುವ ಸೃಷ್ಟಿ ವಿವರಣೆ ವ್ಯಾಹತವಾಗಿರುವುದರಿಂದ ಒಂದಕ್ಕಿಂತ ಹೆಚ್ಚು ಪೌರಾಣಿಕರ ಕೈವಾಡದಿಂದ ಇದು ರಚಿತವಾಯಿತೆಂಬುದನ್ನು ನಿರ್ಧರಿಸ ಬಹುದು. ಮಹಾಭಾರತದ ಸೃಷ್ಟಿ ವಿವರಣೆಯನ್ನು ಪ್ರಸ್ತುತ ಪುರಾಣ ಸ್ಪಷ್ಟವಾಗಿ ಅನುಸರಿಸಿರುವುದರಿಂದಲೂ ಮತ್ಸ್ಯಪುರಾಣಕ್ಕೆ ಗೊತ್ತಿಲ್ಲದಿದ್ದ ಮಹಾಪುರಾಣಗಳ ಹದಿನೆಂಟನ್ನಿದು ಉಲ್ಲೇಖಿಸುವುದರಿಂದಲೂ ಇದರ ಪ್ರಸ್ತುತರೂಪದ ಕಾಲ ಪ್ರ.ಶ. 650ಕ್ಕೂ ಈಚಿನದೆನ್ನಬಹುದು.

ಕೂರ್ಮಪುರಾಣದ ಪ್ರಕಾರ ದೇವರು ಅವ್ಯಕ್ತ, ಅಜ್ಞೇಯ, ನಿತ್ಯ, ಜಗತ್ಕಾರಣ, ಸದಸದಾತ್ಮಕ, ಪ್ರಕೃತಿಯಿಂದ ಅಭಿನ್ನ, ಸರ್ವನಿರ್ದೇಶಕ, ಗುಣತ್ರಯದ ಸಾಮ್ಯಾವಸ್ಥೆಯಲ್ಲದವ ಪರಬ್ರಹ್ಮ, ಪುರುಷಗರ್ಭ. ಇದು ಅವನ ಪ್ರಾಕೃತಪ್ರಲಯ ಸ್ಥಿತಿ. ಇಲ್ಲಿಂದ ಮುಂದೆ ಅವನು ಪ್ರಕೃತಿ, ಪುರುಷರಲ್ಲಿ ದೇವತ್ವಪ್ರಕಟಣೆಗಾಗಿ ಪ್ರವೇಶಿಸಿದಾಗ ಜಗತ್ಸೃಷ್ಟಿಗಾರಂಭ. ದೇವರು ಪ್ರಕೃತಿಯಾಗಿ ನಡೆದುಕೊಳ್ಳುವುದೆಂದರೆ ಸಂಕೋಚ ವಿಕಾಸಶೀಲನಾಗುವುದೆಂದರ್ಥ. ಪ್ರಧಾನ ಪುರುಷಾತ್ಮಕವಾದ ಮಹತ್ ಕಾರಣವೆಂಬುದು ಅವನ ಆದ್ಯಸೃಷ್ಟಿ. ಅದರಿಂದ ಮಹತ್, ಆತ್ಮ, ಮತಿ, ಬ್ರಹ್ಮ, ಪ್ರಬುದ್ಧಿ, ಖ್ಯಾತಿ, ಈಶ್ವರ, ಪ್ರಜ್ಞೆ, ಧೃತಿ, ಸ್ಮೃತಿ, ಅಥವಾ ಸಂವಿತ್ ಎಂಬ ಪದಾರ್ಥ ಹುಟ್ಟುತ್ತದೆ. ಹೀಗೆ ವಿವಿಧ ನಾಮಗಳುಳ್ಳ ಈ ಮಹತ್ತಿನಿಂದ ವೈಕಾರಿಕ, ತೈಜಸ ಮತ್ತು ಭೂತಾದಿ ಎಂಬ ಅಹಂಕಾರತ್ರಯ ಉದಯಿಸುತ್ತದೆ. ಈ ತ್ರಿವಿಧಾಹಂಕಾರಕ್ಕೆ ಅಭಿಮಾನ, ಕರ್ತ, ಮಂತ, ಆತ್ಮ, ಎಂಬ ಹೆಸರುಗಳಿವೆ.
## ಬಾಹ್ಯ ಸಂಪರ್ಕಗಳು 
*GRETIL etext 
## ಉಲ್ಲೇಖಗಳು
ವರ್ಗ:ಪುರಾಣ
ವರ್ಗ:ಹಿಂದೂ ಧರ್ಮಗ್ರಂಥಗಳು
ವಾಮನ ಪುರಾಣ

ವಾಮನ ಪುರಾಣವು ಮಧ್ಯಕಾಲೀನ ಯುಗದ ಸಂಸ್ಕೃತ ಪಠ್ಯವಾಗಿದೆ ಮತ್ತು ಹಿಂದೂ ಧರ್ಮದ ಹದಿನೆಂಟು ಪ್ರಮುಖ ಪುರಾಣಗಳಲ್ಲಿ ಒಂದಾಗಿದೆ. ಈ ಪಠ್ಯವು ವಿಷ್ಣುವಿನ ಅವತಾರಗಳಲ್ಲಿ ಒಂದನ್ನು ಹೆಸರಿಸಲಾಗಿದೆ ಮತ್ತು ಬಹುಶಃ ಅದರ ಮೂಲದಲ್ಲಿ ವೈಷ್ಣವ ಪಠ್ಯವಾಗಿದೆ . ಆದಾಗ್ಯೂ ವಾಮನ ಪುರಾಣದ ಆಧುನಿಕ ಹಸ್ತಪ್ರತಿಗಳು ಹೆಚ್ಚು ಬಲವಾಗಿ ಶಿವನ ಮೇಲೆ ಕೇಂದ್ರೀಕೃತವಾಗಿವೆ. ಆದರೆ ವಿಷ್ಣು ಮತ್ತು ಇತರ ಹಿಂದೂ ದೇವರುಗಳು ಮತ್ತು ದೇವತೆಗಳನ್ನು ಗೌರವಿಸುವ ಅಧ್ಯಾಯಗಳನ್ನು ಒಳಗೊಂಡಿದೆ . ಇದನ್ನು ಶೈವ ಗ್ರಂಥವೆಂದು ಪರಿಗಣಿಸಲಾಗಿದೆ . ಇದಲ್ಲದೆ ಪಠ್ಯವು ಪುರಾಣದ ಪಾತ್ರವನ್ನು ಹೊಂದಿಲ್ಲ .

ವಾಮನ ಪುರಾಣದ ಅಸ್ತಿತ್ವದಲ್ಲಿರುವ ಹಸ್ತಪ್ರತಿಗಳು ವಿವಿಧ ಆವೃತ್ತಿಗಳಲ್ಲಿ ಅಸ್ತಿತ್ವದಲ್ಲಿದ್ದು ಬಹುಶಃ ಮೂಲದಿಂದ ತುಂಬಾ ಭಿನ್ನವಾಗಿರುತ್ತವೆ ಹಾಗೂ ಕಾಲ ಮತ್ತು ಪ್ರದೇಶಗಳ ಪರಿಷ್ಕರಣೆಯ ಲಕ್ಷಣಗಳನ್ನು ತೋರಿಸುತ್ತವೆ . ಇದನ್ನು ಅಖಿಲ ಭಾರತ ಕಾಶಿರಾಜ್ ಟ್ರಸ್ಟ್ ಎರಡು ಸುತ್ತುಗಳಲ್ಲಿ ಪ್ರಕಟಿಸಿದೆ . ಮೊದಲ ಸುತ್ತಿನಲ್ಲಿ ೯೫ ಅಧ್ಯಾಯಗಳಿದ್ದರೆ ಎರಡನೇ ಸುತ್ತಿನಲ್ಲಿ ಪ್ರಕಟವಾದ ವಿಮರ್ಶಾತ್ಮಕ ಆವೃತ್ತಿಯು (ಆನಂದ್ ಸ್ವರೂಪ್ ಗುಪ್ತಾ ಮತ್ತು ವಾರಣಾಸಿಯ ಅಖಿಲ ಭಾರತ ಕಾಶಿರಾಜ್ ಟ್ರಸ್ಟ್‌ನಿಂದ ಪ್ರಕಟಿಸಲ್ಪಟ್ಟಿದೆ) ೬೯ ಅಧ್ಯಾಯಗಳನ್ನು ಹೊಂದಿದೆ ಮತ್ತು ೨೮ ಅಧ್ಯಾಯಗಳೊಂದಿಗೆ ಲಗತ್ತಿಸಲಾದ ಸಾರೋ-ಮಹಾತ್ಮ್ಯವನ್ನು ದೇವಾಲಯಗಳಿಗೆ ಸಮರ್ಪಿಸಲಾಗಿದೆ. ಈ ಎರಡೂ ಆವೃತ್ತಿಗಳು ನಾಲ್ಕು ಸಂಹಿತೆಗಳೊಂದಿಗೆ ಬೃಹದ್-ವಾಮನವನ್ನು ಹೊಂದಿಲ್ಲ, ಇದನ್ನು ಪಠ್ಯದಲ್ಲಿ ಉಲ್ಲೇಖಿಸಲಾಗಿದೆ ಆದರೆ ಇತಿಹಾಸಕ್ಕೆ ಕಳೆದುಹೋಗಿದೆ ಎಂದು ನಂಬಲಾಗಿದೆ .

ಪಠ್ಯವು ಪಂಥೀಯವಲ್ಲ ಮತ್ತು ಅದರ ಮೊದಲ ಆವೃತ್ತಿಯು ೯ ರಿಂದ ೧೧ ನೇ ಶತಮಾನದಲ್ಲಿ ರಚಿಸಲ್ಪಟ್ಟಿರಬಹುದು.

## ವಿಷಯ
ಪಠ್ಯದ ಆರಂಭಿಕ ತಿರುಳನ್ನು ಕ್ರಿ.ಶ ೪೫೦ - ೯೦೦ ನಡುವೆ ವಿವಿಧ ರೀತಿಯಲ್ಲಿ ದಿನಾಂಕ ಮಾಡಲಾಗಿದೆ. ಆದರೆ ಹೆಚ್ಚಿನ ವಿದ್ವಾಂಸರು ೯ ರಿಂದ ೧೧ ನೇ ಶತಮಾನಕ್ಕೆ ಒಲವು ತೋರುತ್ತಾರೆ. ಈ ಕೃತಿಯ ಆರಂಭಿಕ ಮುದ್ರಿತ ಆವೃತ್ತಿಗಳು ೯೬ ಅಧ್ಯಾಯಗಳನ್ನು ಹೊಂದಿದ್ದವು. ಹೊಸ ಆವೃತ್ತಿಗಳು ಪೂರಕದೊಂದಿಗೆ ೬೯ ಅಧ್ಯಾಯಗಳನ್ನು ಹೊಂದಿವೆ. ಬಂಗಾಳದಲ್ಲಿ ಪತ್ತೆಯಾದ ಹಸ್ತಪ್ರತಿಗಳ ಕೆಲವು ಆವೃತ್ತಿಗಳಲ್ಲಿ ಪೂರಕವು ಕಂಡುಬಂದಿಲ್ಲ.

ಆರಂಭದಲ್ಲಿ (ಅಧ್ಯಾಯ ೧) ನಾರದನು ಪುಲಸ್ತ್ಯನನ್ನು ವಿಷ್ಣುವಿನಿಂದ ವಾಮನ ಅವತಾರದ ಊಹೆಯ ಬಗ್ಗೆ ಕೇಳುತ್ತಾನೆ ಅದು ಅವನ ಕುಬ್ಜ ಅವತಾರವಾಗಿದೆ. ಪಠ್ಯವು ವಿಷ್ಣುವನ್ನು ವೈಭವೀಕರಿಸುವ ಅಧ್ಯಾಯಗಳನ್ನು ಒಳಗೊಂಡಿದೆ. ಆದರೆ ಶಿವನನ್ನು ವೈಭವೀಕರಿಸುವ ಇನ್ನೂ ಅನೇಕ ಅಧ್ಯಾಯಗಳನ್ನು ಒಳಗೊಂಡಿದೆ. ಪಠ್ಯವು ವಿವಿಧ ದೇವತೆಗಳನ್ನು ವೈಭವೀಕರಿಸುತ್ತದೆ.

ಪಠ್ಯವು ಪುರಾಣದ ವಿಶಿಷ್ಟವಾದ ವಿಶ್ವವಿಜ್ಞಾನ ಮತ್ತು ಪುರಾಣಗಳ ಅಧ್ಯಾಯಗಳನ್ನು ಒಳಗೊಂಡಿದೆ. ಪಠ್ಯವು ಸರೋಮಹಾತ್ಮ್ಯವನ್ನು ಒಳಗೊಂಡಿದೆ. ಇದು ೨೮ ಅಧ್ಯಾಯಗಳ ಮಾರ್ಗದರ್ಶಿ ತೀರ್ಥಗಳು, ನದಿಗಳು ಮತ್ತು ಆಧುನಿಕ ಹರಿಯಾಣದ ಕುರುಕ್ಷೇತ್ರದ ಸುತ್ತಮುತ್ತಲಿನ ಪ್ರದೇಶದ ಕಾಡುಗಳು ಮತ್ತು ಆಧುನಿಕ ಪೂರ್ವ ಪಂಜಾಬ್‌ನಲ್ಲಿ (ಭಾರತ) ಸೈಟ್‌ಗಳನ್ನು ಉಲ್ಲೇಖಿಸುತ್ತದೆ. ಪಠ್ಯವು ದಕ್ಷಿಣ ಭಾರತದಲ್ಲಿನ ಭೂಗೋಳ ಮತ್ತು ಸ್ಥಳಗಳನ್ನು ಸಹ ಉಲ್ಲೇಖಿಸುತ್ತದೆ.
## ಬಾಹ್ಯ ಸಂಪರ್ಕಗಳು
* Vamana Purana in Hindi
## ಉಲ್ಲೇಖಗಳು
ವರ್ಗ:ಪುರಾಣ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಹಿಂದೂ ಗ್ರಂಥಗಳು
ಸದಾಚಾರ

ಲಿಂಗಾಯತ ಸಿದ್ದಾಂತದಲ್ಲಿ ಆಚಾರಗಳು ಐದು ವಿಧವಾಗಿವೆ. ಅವು ಪಂಚಾಚಾರಗಳು ಎಂದೇ ಪ್ರಸಿದ್ದಿ.

ಈ ಪಂಚಾಚಾರಗಳಲ್ಲಿ ಎರಡನೇ ಆಚಾರವೆ ಸದಾಚಾರ. ಸತ್ಪುರುಷರು ಆಚರಿಸುವ ಆಚಾರವೇ ಸದಾಚಾರವು ಅಥವಾ ಸದ್ರೂಪನಾದ ಪರಮಾತ್ಮನ ಪ್ರಾಪ್ತಿಗೊಸುಗ ಆಚರಿಸಲ್ಪಡುವ ಆಚರವೇ ಸದಾಚಾರವು. 

ಈ ಸದಾಚಾರವು ಎಂಟು ವಿಧಗಳಾದ ಶೀಲಗಳನ್ನು ಒಳಗೊಂಡಿರುತ್ತದೆ. ಶೀಲೆವೆಂದರೆ ದೇವ ತತ್ವವನ್ನು ತಿಳಿದುಕೊಳ್ಳಬೇಕೆಂಬ ಉತ್ಕಟವಾದ ಬಯಕೆಯು. ಇದಕ್ಕೆ ಅನುಗುಣವಾದ ಎಂಟು ವಿಧ ಆಚಾರಗಳೇ ಅಷ್ಟಶೀಲಗಳೆಂದು ಕರೆಸಿಕೊಳ್ಳುತ್ತವೆ. 

೧.ಅಂಕುರ ಶೀಲ 
೨.ಉತ್ಪನ್ನ ಶೀಲ 
೩.ದ್ವಿದಲ ಶೀಲ
೪.ಪ್ರವೃದ್ದ ಶೀಲ
೫.ಸಪ್ರಕಾಂಡ ಶೀಲ
೬.ಸಶಾಖಾ ಶೀಲ
೭.ಸಪುಷ್ಪ ಶೀಲ
೮.ಸಫಲ ಶೀಲ

ವರ್ಗ:ಲಿಂಗಾಯತ
ಅಲ್ಲಾ ರಖಾ

ಉಸ್ತಾದ್ **ಅಲ್ಲಾ ರಖಾ** (ಏಪ್ರಿಲ್ ೨೯, ೧೯೧೯ - ಫೆಬ್ರುವರಿ ೩, ೨೦೦೦) ಸಂಗೀತಲೋಕದಲ್ಲಿ ಅವಿಸ್ಮರಣೀಯ ಹೆಸರು. 
“Alla Rakha was the Einstein of rhythm” ಎಂಬುದು ವಿಶ್ವ ಪ್ರಸಿದ್ಧ ಡ್ರಂ ವಾದ್ಯಗಾರ ಮಿಕ್ಕಿ ಹಾರ್ಟ್ ಅವರ ಹೃದಯದಾಳದ ಮಾತು. ತಬಲಾ ವಾದನದಲ್ಲಿ ಮಾಂತ್ರಿಕರೂ, ತಾಳ ವಾದ್ಯಕ್ಕೆ ವಿಶ್ವದಲ್ಲೇ ಪ್ರತಿಷ್ಟಿತ ಸ್ಥಾನವನ್ನು ತಂದುಕೊಟ್ಟ ಉಸ್ತಾದ್ ಅಲ್ಲಾ ರಖಾ.  ಇಂದಿನ ಯುಗದಲ್ಲಿ ಅವರ ಪುತ್ರ ಜಾಕಿರ್ ಹುಸ್ಸೇನ್ ಅತ್ಯಂತ ಮನೋಜ್ಞವಾದಕರಾಗಿ ಶುದ್ಧ ಭಾರತೀಯ ಸಂಗೀತ, ಪಾಶ್ಚಾತ್ಯ ಸಂಗೀತ ಮತ್ತು ಜನಪ್ರಿಯ ಸಂಗೀತ ಮಾಧ್ಯಮಗಳೆಲ್ಲದರಲ್ಲಿ ಅಪ್ರತಿಮ ಹೆಸರು. ಆದರೆ ಇವೆಲ್ಲದರ ಹಿನ್ನೆಲೆಯಲ್ಲಿ, ಅಂದು ಮಾಧ್ಯಮಗಳು ಅಷ್ಟೊಂದು ಪ್ರಚಲಿತವಿಲ್ಲದ ಕಾಲದಲ್ಲಿ, ತಬಲಾದ ಮೇಲಿನ ತಮ್ಮ ಅಪೂರ್ವ ಬೆರಳಾಟದ ನಾದ ಸೃಷ್ಟಿಯಲ್ಲಿ ಉಸ್ತಾದ್ ಅಲ್ಲಾ ರಖಾ ಅವರು ಬರೆದಿಟ್ಟ ಸಂಗೀತ ಸೃಷ್ಟಿ ಅನನ್ಯವಾದದ್ದು. ಅಂದು ದೂರದರ್ಶನದ ಪ್ರಾರಂಭಿಕ ವರ್ಷಗಳಲ್ಲಿ ಉಸ್ತಾದ್ ಅಲ್ಲಾ ರಖಾ ಮತ್ತು ಜಾಕೀರ್ ಹುಸ್ಸೇನ್ ಜೋಡಿ ನಗೆಮೊಗದೊಂದಿಗೆ ಹರಡುತ್ತಿದ್ದ ತಾಳ ಸಂಗೀತದ ಮನೋಜ್ಞ ಜಾಲ ನೆನೆಸಿಕೊಂಡಾಗಲೆಲ್ಲಾ ಸಂತಸ ನೀಡುತ್ತದೆ.
ಭಾರತದಲ್ಲಿ ಪಂಜಾಬ್ ಘರಾನದ ತಬಲಾ ವಾದನದ ಗುರು ಎಂದು ಅಲ್ಲಾ ರಖಾ ಅವರು ಖ್ಯಾತರು. ಅರವತ್ತು ಮತ್ತು ಎಪ್ಪತ್ತರ ದಶಕದಲ್ಲಿ ಪಂಡಿತ್ ರವಿಶಂಕರ್ ಅವರ ಕಾರ್ಯಕ್ರಮಗಳಿಗೆ ಸಹಯೋಗ ನೀಡುತ್ತಿದ್ದ ಅಲ್ಲಾ ರಖಾ ಅಂದಿನ ದಿನಗಳಲ್ಲೇ ವಿಶ್ವಸಮುದಾಯಕ್ಕೆ ಚಿರಪರಿಚಿತರು. ತಬಲಾ ಎಂಬುದು ಕಚೇರಿಗೆ ಸಲ್ಲುವ ಒಂದು ಸಹ ವಾದ್ಯ ಎಂಬ ಉಪಸ್ಥಾನದಿಂದ ಹೇಗೆ ಅದು ಪ್ರಥಮ ಸ್ಥಾನದ ವಾದ್ಯವೂ ಆಗಬಹುದೆಂಬುದಕ್ಕೆ ನಾಂದಿ ಹಾಡಿದರು.
## ಜೀವನ
ಅಲ್ಲಾ ರಖಾ ಅವರು ಏಪ್ರಿಲ್ ೨೯, ೧೯೧೯ರಲ್ಲಿ ರತನ್ ಘರ್ ಎಂಬಲ್ಲಿ ಜನಿಸಿದರು. ಬಾಲ್ಯದಲ್ಲೇ ಪಾಕಿಸ್ತಾನದ ಲಾಹೋರಿಗೆ ಬಂದ ಅವರು ಉಸ್ತಾದ್ ಕಾದರ್ ಬಕ್ಸ್ ಅವರೊಂದಿಗೆ ತಬಲಾವನ್ನೂ ಉಸ್ತಾದ್ ಆಶಿಕ್ ಅಲಿ ಖಾನ್ ಅವರೊಂದಿಗೆ ಗಾಯನವನ್ನೂ ಕಲಿತರು.
## ಸಂಗೀತ ಲೋಕದಲ್ಲಿ
೧೯೩೬ರಿಂದಲೇ ಆಕಾಶವಾಣಿ ದೆಹಲಿ ಕೇಂದ್ರದಲ್ಲಿ ಸಂಗೀತ ಕಾರ್ಯಕ್ರಮಗಳನ್ನು ನೀಡತೊಡಗಿದ ಅವರು ೪೦ರ ದಶಕದಲ್ಲಿ ಸಿನಿಮಾ ರಂಗದಲ್ಲಿ ಅರೆ ಪಾಪ್ ಶೈಲಿಯ ಹಿಂದಿ ಚಿತ್ರಗಳ ಹಾಡುಗಳ ಸಂಯೋಜನೆ ಮತ್ತು ನಿರ್ವಹಣೆಗಳನ್ನು ನೆರವೇರಿಸುತ್ತ ನಡೆದರು. ಕೆಲವೇ ವರ್ಷಗಳಲ್ಲಿ ಶಾಸ್ತ್ರೀಯ ಸಂಗೀತಕ್ಕೆ ಹಿಂದಿರುಗಿದ ಅವರು ರವಿ ಶಂಕರ್, ವಿಲಾಯತ್ ಖಾನ್ ಅವರಂತಹ ಪ್ರಸಿದ್ಧರನ್ನೊಳಗೊಂಡು ಅಂದಿನ ಎಲ್ಲ ಪ್ರಸಿದ್ಧ ಸಂಗೀತಕಾರರ ಸಹ ವಾದ್ಯಕಾರರಾಗಿ ಅಪಾರ ಜನಮನ್ನಣೆ ಗಳಿಸಿದರು. ನಿರಂತರ ಹೊಸತನದ ಅನ್ವೇಶಕರಾದ ಅಲ್ಲಾ ರಖಾ ಅವರು ಬಡಿ ರಿಚ್ ಅವರೊಡಗೂಡಿ ವರ್ಲ್ಡ್ ಪೆಸಿಫಿಕ್ ಸಂಸ್ಥೆಗಾಗಿ  “ರಿಚ್ ಅಲಾ ರಖಾ” ಎಂಬ ಆಲ್ಬಂ ಹೊರ ತಂದರು. 
## ತಂದೆಗೆ ತಕ್ಕ ಮಗ
ಅಲ್ಲಾ ರಖಾ ಅವರ ಸ್ವಯಂ ಸಾಧನೆಗಳೊಂದಿಗೆ ಅವರ ಮಹತ್ವದ ಕೊಡುಗೆಗಳಲ್ಲಿ ಪ್ರಮುಖವಾದದ್ದು, ತಮ್ಮ ಪುತ್ರ ಜಕೀರ್ ಹುಸ್ಸೇನ್ ಅವರನ್ನು ಶಾಸ್ತ್ರೀಯ ಮತ್ತು ಜನಪ್ರಿಯ ಸಂಗೀತಗಳೆರಡರಲ್ಲೂ ಮುಂದುವರೆಯುವುದಕ್ಕೆ ಪ್ರೇರಕರಾಗಿದ್ದು. ೧೯೯೯ರ ವರ್ಷದಲ್ಲಿ ಜಕೀರ್ ಹುಸ್ಸೇನ್ ತಮಗೆ ಸಂದ ರಾಷ್ಟ್ರೀಯ ಪರಂಪರೆಯ ಪ್ರಶಸ್ತಿ ಸ್ವೀಕಾರ ಸಂದರ್ಭದಲ್ಲಿ ಹೇಳಿದ ಮಾತು, “ನಮ್ಮ ತಂದೆಯವರು ನನಗೇನೇನನ್ನು ನೀಡಿದ್ದಾರೋ ಅವೆಲ್ಲಕ್ಕೂ ಹಿಂದಿರುಗಿ ನೀಡಿದಂತ ಭಾವ ಹುಟ್ಟಿಸಿದಂತಹ ಅವಿಸ್ಮರಣೀಯ ಸಂದರ್ಭ ಇದಾಗಿದೆ”. ಒಬ್ಬ ಶ್ರೇಷ್ಠ ಸಾಧಕನಿಗೆ ತಾನು ಬೆಳೆದ ಕಲೆಯಲ್ಲಿ ತನ್ನ ಮಗ ವಿಶ್ವವ್ಯಾಪಿಯಾಗುತ್ತಿದ್ದಾನೆ ಎಂಬುದಕ್ಕಿಂತ ಶ್ರೇಷ್ಠವಾದ ಉಡುಗರೆಯಾದರೂ ಬೇರೇನಿದೆಯಲ್ಲವೇ....  ಅಲ್ಲಾ ರಖಾ ಅವರ ಇನ್ನಿತರ ಶಿಷ್ಯರಲ್ಲಿ ಅವರ ಮತ್ತೊಬ್ಬ ಪುತ್ರ ಫಜಲ್ ಖುರೇಷಿ, ಪ್ರಸಿದ್ಧ ಡ್ರಮ್ಸ್ ಪಟು ಮಿಕ್ಕಿ ಹಾರ್ಟ್ ಮುಂತಾದವರು ಸೇರುತ್ತಾರೆ.
## ಅಮರ ಸಂಗೀತ ಚೇತನ
ಅಲ್ಲಾ ರಖಾ ಅವರು ಫೆಬ್ರವರಿ ೩, ೨೦೦೦ ವರ್ಷದಲ್ಲಿ ಈ ಲೋಕವನ್ನಗಲಿದರು. ಅವರ ತಬಲಾ ನಿನಾದ ಮಾತ್ರ ಹಿತವಾದ ಮಳೆ ತುಂತುರಿನಂತೆ ನಮ್ಮ ಮನಗಳನ್ನು ಮೀಟುತ್ತಲೇ ಇವೆ. 
## ಪ್ರಶಸ್ತಿಗಳು
ಇವರಿಗೆ ೧೯೭೭ರಲ್ಲಿ ಪದ್ಮಶ್ರೀ ಪ್ರಶಸ್ತಿ,೧೯೮೨ರಲ್ಲಿ ಸಂಗೀತ ನಾಟಕ ಪ್ರಶಸ್ತಿ, ೧೯೯೫-೯೬ರಲ್ಲಿ ಕಾಳಿದಾಸ ಸಮ್ಮಾನ್ ಪ್ರಶಸ್ತಿ ದೊರೆತಿದೆ.
## ಉಲ್ಲೇಖಗಳು
## ಬಾಹ್ಯಸಂಪರ್ಕಗಳು 
* Ustad Alla Rakha at allmusic.com
* Ustad Alla Rakha Khan Video

ವರ್ಗ:ಭಾರತದ ಸಂಗೀತಕಾರರು
ವರ್ಗ:ಸಂಗೀತ
ವರ್ಗ:ಹಿಂದುಸ್ತಾನಿ ಸಂಗೀತ
ಅಮ್ಜದ್ ಅಲಿ ಖಾನ್

thumb|ಅಮ್ಜದ್ ಅಲಿ ಖಾನ್
## ಜನನ
**ಅಮ್ಜದ್ ಅಲಿ ಖಾನ್** ಪ್ರಸಿದ್ಧ ಸರೋದ್ ವಾದಕರು.೧೯೪೬ ರಲ್ಲಿ ಮಧ್ಯ ಪ್ರದೇಶದ ಗ್ವಾಲಿಯರ್‌ನಲ್ಲಿ ಜನಿಸಿದರು.ಸರೋದ್ ವಾದನದಲ್ಲಿ ತಮ್ಮದೇ ಆದ ಶೈಲಿಯನ್ನು ರೂಪಿಸಿಕೊಂಡ ಇವರು ದೇಶ ವಿದೇಶಗಳಲ್ಲಿ ಕಛೇರಿ ನಡೆಸಿ ಪ್ರಸಿದ್ಧರಾಗಿದ್ದಾರೆ. ಇವರು 'ಪ್ರಸಿದ್ಧ ಸೇನಿಯಾ-ಬಂಗಾಶ್ ಘರಾಣೆ'ಯ ಏಳನೇಯ ತಲೆಮಾರಿನ 'ಸರೋದ್ ವಾದಕ'ರು. ಇವರು ತಮ್ಮ ತಂದೆ ಮತ್ತು ಪ್ರಸಿದ್ಧ ಸರೋದ್ ವಾದಕರಾಗಿದ್ದ ಉಸ್ತಾದ್ ಹಫೀಜ್ ಅಲಿ ಖಾನ್ ಅವರಿಂದ 'ಸರೋದ್ ವಾದನದ ಶಿಕ್ಷಣ'ವನ್ನು ಪಡೆದರು.
## ಸಾಂಸಾರಿಕ ಜೀವನ 
ಇವರು 'ಸುಬ್ಬುಲಕ್ಷ್ಮಿ'ಯವರನ್ನು ಮದುವೆಯಾಗಿದ್ದು ಇವರಿಗೆ ಇಬ್ಬರು ಗಂಡು ಮಕ್ಕಳಿದ್ದಾರೆ. ಅವರ ಹೆಸರು 'ಅಮಾನ್ ಅಲಿ' ಮತ್ತು 'ಅಯಾನ್ ಅಲಿ', ಇವರಿಬ್ಬರೂ ಕೂಡ 'ಸರೋದ್ ವಾದಕರು'. 'ಅಮ್ಜದ್ ಅಲಿ'ಯವರು ತಮ್ಮ 'ಹೆಂಡತಿಯ ಹೆಸರಿನಲ್ಲಿ ಒಂದು ರಾಗ'ವನ್ನೂ ಸೃಷ್ಟಿಸಿದ್ದಾರೆ.
## ಪ್ರಶಸ್ತಿಗಳು
* ಇವರಿಗೆ ೨೦೦೧ ರಲ್ಲಿ 'ಪದ್ಮ ವಿಭೂಷಣ' ಪ್ರಶಸ್ತಿ ದೊರೆತಿದೆ.
## ಬಾಹ್ಯಸಂಪರ್ಕಗಳು 
* *Strumming sarod storm*, The Hindu, Apr 28, 2006  
* *Interview: Commitment to tradition*, The Hindu, Jan 08, 2006  
* Ustad Amjad Ali Khan's homepage

ವರ್ಗ:ಭಾರತದ ಸಂಗೀತಕಾರರು
ವರ್ಗ:ಸಂಗೀತ
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:೧೯೪೬ ಜನನ
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸರೋದ್ ವಾದಕರು
ಟ್ರಾನ್ಸಿಸ್ಟರ್

thumb|right|200px|ಟ್ರಾನ್ಸಿಸ್ಟರ್‍ಗಳು
**ಟ್ರಾನ್ಸಿಸ್ಟರ್** ವಿದ್ಯುನ್ಮಾನ ಶಾಸ್ತ್ರದಲ್ಲಿ ಒಂದು ಪ್ರಮುಖ ಅರೆವಾಹಕ ಸಾಧನ. ಇವುಗಳನ್ನು ವಿದ್ಯುತ್ ಸಂಕೇತಗಳ ಶಕ್ತಿಯನ್ನು ಉನ್ನತೀಕರಿಸಲು, ವರ್ಧಿಸಲು ಅಥವಾ ತಡೆ ಹಿಡಿಯಲು ಉಪಯೋಗಿಸಲಾಗುತ್ತವೆ. ಇದರ ಹೆಸರು "ಪ್ರಸಾರ" ಮತ್ತು "ತಡೆ" ( Trasfer ಮತ್ತು Resist -> Transist) ಎಂಬ ಪದಗಳಿಂದ ಬಂದಿದೆ. ಹೇಗೆ Resist ಮಾಡುವುದು Resistor.. ಹಾಗೆ Transist ಮಾಡುವುದು ಟ್ರಾನ್ಸಿಸ್ಟರ್. ೧೯೨೫ರಲ್ಲಿ ಕೆನಡಾದ ಜೂಲಿಯಸ್ ಲಿಲಿಯನ್ಫೆಲ್ಡ್ ಮೊದಲ FET ಬಗೆಯ ಟ್ರಾನ್ಸಿಸ್ಟರ್ ಬಗ್ಗೆ ಪ್ರಕಟಿಸಿ ಪೇಟೆಂಟ್ ತಗೆದುಕೊಂಡಿದ್ದರು. ಟ್ರಾನ್ಸಿಸ್ಟರ್ ಅನ್ನು ಅನ್ವೇಷಿಸಿದ್ದು ವಿಲಿಯಮ್ ಶಾಕ್ಲೆ, ಬಾರ್ಡೀನ್ ಮತ್ತು ಬ್ರಾಟೇನ್ ಎಂಬ ಮೂವರು ವಿಜ್ಞಾನಿಗಳು.
ಟ್ರಾನ್ಸಿಸ್ಟರ್ ನಲ್ಲಿ ೩ ವಲಯಗಳಿವೆ, ಅವುಗಳನ್ನು ಬೇಸ್, ಕಲೆಕ್ಟರ್ ಮತ್ತು ಎಮಿಟರ್ ಏಂದು ಕರೆಯಲಾಗುತ್ತದೆ. ಯಾವಾಗಲೂ ಬೇಸ್ ವಲಯ ಕಿರಿದಾಗಿರುತ್ತದೆ ಮತ್ತು ಕಲೆಕ್ಟರ್ ವಲಯ ಹಿರಿದಾಗಿರುತ್ತದೆ.
ಟ್ರಾನ್ಸಿಸ್ಟರ್ ನಲ್ಲಿ ೨ ಬಗೆ ಅವಾವುವೆಂದರೆ PNP ಮತ್ತು NPN, ಜಗತ್ತಿನಲ್ಲಿ ಅತಿ ಹೆಚ್ಚಾಗಿ NPN ಟ್ರಾನ್ಸಿಸ್ಟರ್ ಬಳಕೆಯಲ್ಲಿದೆ.

## ಕಾರ್ಯ 
ಆನ್ ಆಗಿದ್ದಾಗ ವಿದ್ಯುತ್ ಸಂಕೇತವನ್ನು ( ಕರೆಂಟ್ ಅಥವಾಾ ವೋಲ್ಟೇಜು) ಒಂದು ಕಡೆಯಿಂದ ಇನ್ನೊಂದು ಕಡೆಗೆ ಸಾಗಿಸುತ್ತದೆ ( Transfers) ಆಫ offಆಗಿದ್ದಾಗ ಈ ಸಂದೇಶದ ಸಾಗಣೆಗೆ ತಡೆ ಒಡ್ಡುತ್ತದೆ(resists). ಮೂಲತಹ ಡಿಜಿಟಲ್ { ೦ ( off) ಮತ್ತು ೧ (on) ಸಂಕೇತಗಳಿಂದ ಮಾತ್ರ ಕೆಲಸಮಾದುವಂತಹುದು!} ವಸ್ತುವಾದ ಈ ಟ್ರಾನ್ಸಿಸ್ಟರ್ ಅನ್ನು analog applications ಗಳಿಗೆ ಹೆಚ್ಚಾಗಿ ಬಳಸುತ್ತಾರೆ.

## ಬಗೆಗಳು 
BJT ಗಳು ಇಂದಿನ IC (Inegrated Circuit) ಗಳಲ್ಲಿ ಇಲ್ಲವೇನೋ ಎಂಬಷ್ಟು ಕಡಿಮೆ ಬಳಕೆಯಾಗುತ್ತವೆ. BJT ಗಳಲ್ಲದೇ ಇನ್ನೊಂದು ರೀತಿಯ ಟ್ರಾನ್ಸಿಸ್ಟರ್ ಗಳಿವೆ.ಇವುಗಳನ್ನು MOSFET( Metal Oxide Semiconductor Field Effect Transistor) ಅನ್ನುತ್ತಾರೆ. ಇಂದಿನ ಎಲ್ಲ IC ಗಳ ಜೀವಾಳ ಈ MOSFET ಗಳು.

BJT ಗಿಂತ ಬಹಳ ಹಿಂದೆಯೇ FET ( ೧೯೨೬) ಕಂಡು ಹಿಡಿದಿದ್ದರೂ ಬಹಳಷ್ಟು ದಿನ ಇದು ಅಜ್ನಾತವಾಸದಲ್ಲಿತ್ತು. ಸುಮಾರು ೬೦ನೆ ದಶಕದಲ್ಲಿ ಮತ್ತೆ ಹೆಚ್ಚಿನ ( Inegrated Circuit ಗಳಲ್ಲಿ ) ಬಳಕೆಗೆ ಬಂತು. ಈಗಂತೂ ಮಾಸ್ ಫೆಟ್ಗಳು BJT ಗಳನ್ನು ಹಿಂದಿಕ್ಕಿ ಒಂದು ಚಿಪ್ ನ ಬಹುತೇಕ ಸ್ಥಳವನ್ನು ಆಕ್ರಮಿಸಿಕೊಂಡಿವೆ.

ಇನ್ನು ಈ ಮಾಸ್ ಫೆಟ್ಗಳಲ್ಲಿ ಎರಡು ರೀತಿ. p-ಮಾಸ್ ಮತ್ತು n-ಮಾಸ್ ಟ್ರಾನ್ಸಿಸ್ಟರ್‍ಗಳು.

n-ಮಾಸ್ ಟ್ರಾನ್ಸಿಸ್ಟರ್ ಗಳಲ್ಲಿ ( n ಅಂದ್ರೆ negative ) ಎಲೆಕ್ಟ್ರಾನ್ ಗಳು ವಿದ್ಯುತ್ ಹರಿಯಲು ಕಾರಣವಾಗುತ್ತವೆ. ( electron are charge carriers).
p-ಮಾಸ್ ಟ್ರಾನ್ಸಿಸ್ಟರ್ ಗಳಲ್ಲಿ ( p ಅಂದ್ರೆ positive ) ಹೋಲ್ ಗಳು ವಿದ್ಯುತ್ ಹರಿಯಲು ಕಾರಣವಾಗುತ್ತವೆ. ( holes are charge carriers). ಈ p-ಮಾಸ್ ಟ್ರಾನ್ಸಿಸ್ಟರ್ ಗಳು n-ಮಾಸ್ ಗೆ ಹೋಲಿಸಿದರೆ ಸ್ವಲ್ಪ ನಿಧಾನ.

ವರ್ಗ:ವಿದ್ಯುಚ್ಛಾಸ್ತ್ರ
ವರ್ಗ:ತಂತ್ರಜ್ಞಾನ
ಆಗಮ

**ಆಗಮ** ಎಂದರೆ ಪರಂಪರೆಯಿಂದ ಬಂದ ಶಾಸ್ತ್ರ ಎಂದು ಹೇಳಬಹುದು. ವೇದ, ಉಪನಿಷತ್ತು ಮುಂತಾದ ಗ್ರಂಥಗಳಲ್ಲಿ ಹೇಳಲ್ಪಟ್ಟ ಆಧ್ಯಾತ್ಮಿಕ ಮತ್ತು ಧಾರ್ಮಿಕವಾದ ತತ್ವಗಳನ್ನು ಪರಿಶೀಲಿಸಲು ನೆರವಾಗುವ ಶಾಸ್ತ್ರಗ್ರಂಥಗಳೇ ಆಗಮಗಳು.ಇವುಗಳು ಜನರ ಉಪಸನಾ ಸೌಕರ್ಯಕ್ಕಾಗಿ ದೇವರಿಗೆ ಗುಣಕಲ್ಪನೆ,ವಿವಿಧ ಸ್ವರೂಪಗಳ ಕಲ್ಪನೆಗಳನ್ನು ಮಾಡಿ ದೇವಾಲಯಗಳ ನಿರ್ಮಾಣ, ಅವುಗಳ ಸ್ವರೂಪ, ದೇವತಾವಿಗ್ರಹಗಳ ಪ್ರತಿಷ್ಠಾಪನೆ,ಅರ್ಚನೆ, ಉತ್ಸವ, ಸಾಮಾಜಿಕ ನೀತಿನಿಯಮಗಳು ಎಂಬ ಅನೇಕ ವಿಧದ ಕರ್ಮಗಳು, ಆಚಾರ ವಿಚಾರಗಳು ಇವೇ ಮೊದಲಾದ ವಿಷಯಗಳನ್ನು ತಿಳಿಸುತ್ತವೆ.

ಆಗಮಗ್ರಂಥಗಳು ಹಲವಿದ್ದು ಮುಖ್ಯವಾಗಿ ಶೈವ, ವೈಷ್ಣವ ಮತ್ತು ಶಾಕ್ತ ಎಂಬ ಮೂರು ವಿಭಾಗಳಾಗಿ ವಿಂಗಡಿಸಲ್ಪಟ್ಟಿವೆ.
ಶಾಕ್ತ ಆಗಮಗಳು= ೬೭ (ಅಂದಾಜು)
ಶೈವಾಗಮ =೨೮ 
ವೈಷ್ಣವ ಆಗಮಗಳು = ೭೮ 
ಪಂಚಾರಾತ್ರ ಆಗಮಗಳು= ೧೦೮ 
ಅಲ್ಲದೆ ಸೌರ ಆಗಮ ಮತ್ತು ಗಾಣಪತ್ಯ ಆಗಮಗಳೂ ಇವೆ. 
ಶೈವಾಗಮಗಳು ಶಿವನ ೫ನೆ (ಈಶಾನ) ಮುಖದಿಂದ ಉದ್ಭವವಾದವು ಎಂಬ ನಂಬಿಕೆ ಇದೆ. (ಉಳಿದ ೪ ಮುಖಗಳಿಂದ ನಾಲ್ಕು ವೇದಗಳು).

ವರ್ಗ:ಹಿಂದೂ ಧರ್ಮಗ್ರಂಥಗಳು
ರಾಶಿ

## ದ್ವಾದಶ ರಾಶಿಗಳು
*ಸೌರಮಾನ ಮಾಸಗಳು ಮತ್ತು **ಹನ್ನೆರಡು ನಕ್ಷತ್ರಪುಂಜಗಳು**
*ಖಗೋಲವೃತ್ತದ ೩೬೦ ಡಿಗ್ರಿ(ಅಂಶ) ಗಳನ್ನು ಅಶ್ವಿನಿ ನಕ್ಷತ್ರದ ಆರಂಭದ ಬಿಂದು ೦ ಡಿಗ್ರಿಯಿಂದ ಆರಂಭಿಸಿ ೩೦ ಡಿಗ್ರಿಗಳಂತೆ ಮೇಷ, ವೃಷಭ, ಮಿಥುನ, ಕಟಕ, ಸಿಂಹ, ಕನ್ಯಾ, ತುಲಾ, ವೃಶ್ಚಿಕ, ಧನು, ಮಕರ, ಕುಂಭ, ಮೀನ, (ಇವು ಸೌರಮಾನ ತಿಂಗಳುಗಳ ಹೆಸರುಗಳೂ ಆಗಿವೆ) ಹೀಗೆ, ಪ್ರತಿ ೩೦ ಡಿಗ್ರಿಗಳ(೩೦ ಅಂಶ) ೧೨ ರಾಶಿಗಳಾಗಿ ವಿಂಗಡಿಸಿರುವುದೇ ಸೌರಮಾನ ತಿಂಗಳು.  ಈ ಮೇಷಾದಿ ರಾಶಿಗಳಿಗೆ ಪ್ರತಿಯೊಂದಕ್ಕೂ ಒಂದೊಂದು ನಕ್ಷತ್ರಗಳ ಪುಂಜ(ಗುಂಪು) ಇದೆ. ಅದನ್ನು ಆಕಾಶದಲ್ಲಿ ಸುಲಭವಾಗಿ ಗುರುತಿಸಬಹುದು.   
ಜ್ಯೋತಿಷ್ಯ ಶಾಸ್ತ್ರದಲ್ಲಿ ಆಕಾಶದಲ್ಲಿ ಸೂರ್ಯನ ಪಥವನ್ನು (ಕ್ರಾಂತಿವೃತ್ತ) ೧೨ ಭಾಗಗಳಾಗಿ ವಿಂಗಡಿಸಲಾಗುತ್ತದೆ. ಈ ವಿಂಗಡನೆಗಳೇ **ರಾಶಿ**ಗಳು. ಪಾಶ್ಚಾತ್ಯ ಮತ್ತು ಹಿಂದೂ ಜೋತಿಷ್ಯಗಳಲ್ಲಿ ಈ ರಾಶಿಗಳು ಹೀಗಿವೆ:

## ಇದನ್ನೂ ನೋಡಿ 
* ಹಿಂದೂ ಮಾಸಗಳು
*ದ್ವಾದಶ ರಾಶಿಗಳು
*ಜ್ಯೋತಿಷ್ಯ ಮತ್ತು ವಿಜ್ಞಾನ

## ಉಲ್ಲೇಖ
ವರ್ಗ:ಜ್ಯೋತಿಷ್ಯ
ಇಶಾಂತ್ ಶರ್ಮ

**ಇಶಾಂತ್ ಶರ್ಮ** (ಜನನ:೨ ಸೆಪ್ಟಂಬರ್,೧೯೮೮, ದೆಹಲಿ) ಇವರು ಭಾರತ ಕ್ರಿಕೆಟ್ ತಂಡದ ಯುವ ವೇಗದ ಬೌಲರರು. ಇವರು ಬಲಗೈ ವೇಗದ ಬೌಲರರು ಮತ್ತು ಸಾಮಾನ್ಯವಾಗಿ ೧೪೪ ಕಿ.ಮೀ(೯೦ ಮೈಲಿ)ವೇಗದಲ್ಲಿ ಚೆಂಡನ್ನು ಎಸೆಯುತ್ತಾರೆ. ೧೭ ಫೆಬ್ರವರಿ ೨೦೦೮ರಂದು ಆಸ್ಟ್ರೇಲಿಯದಲ್ಲಿ ನಡೆದ ಪಂದ್ಯವೊಂದರಲ್ಲಿ ೧೫೨.೬ಕಿ.ಮೀ ವೇಗದಲ್ಲಿ ಚೆಂಡನ್ನು ಎಸೆದು ಭಾರತೀಯ ಬೌಲರ ಎಸೆದ ಅತೀ ವೇಗದ ಎಸೆತವನ್ನು ದಾಖಲಿಸಿದರು. ಇವರು ೧೯೫ ಸೆಂಟಿಮೀಟರ್(೬ ಅಡಿ ೫ ಅಂಗುಲ) ಎತ್ತರವಿದ್ದು 'ಲಂಬು' ಎಂದು ಎಲ್ಲರೂ ಇವರನ್ನು ಕರೆಯುತ್ತಾರೆ.

ವರ್ಗ: ಕ್ರೀಡಾಪಟುಗಳು
ವರ್ಗ: ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಕ್ರಿಕೆಟ್ ಆಟಗಾರ
ಬುದ್ಧದೇವ್ ದಾಸಗುಪ್ತಾ

**ಬುದ್ಧದೇವ್ ದಾಸಗುಪ್ತಾ**(ಜನನ:೧೯೩೩) ಇವರು ಪ್ರಸಿದ್ಧ ಸರೋದ್ ವಾದಕರು. ಇವರು ೧೯೩೩ರಲ್ಲಿ ಭಾಗಲ್ಪುರದಲ್ಲಿ ಜನಿಸಿದರು.
ಇವರು ಸರೋದ್ ವಾದ್ಯದ ವಿಶಿಷ್ಟ ಘರಾಣೆಯಾದ ಸೇನಿ-ಷಹಜಹಾನಪುರ್ ಘರಾಣೆಯ ಸರೋದ್ ವಾದಕರು. ಇವರು ಪ್ರಸಿದ್ಧ ಸರೋದ್ ವಾದಕರಾಗಿದ್ದ ಪಂಡಿತ್ ರಾಧಿಕಾ ಮೋಹನ್ ಮೈತ್ರಾ ಇವರ ಬಳಿ ಸರೋದ್ ವಾದನದ ಶಿಕ್ಷಣವನ್ನು ಪಡೆದರು. ತಮ್ಮಹತ್ತನೇಯ ವಯಸ್ಸಿನಲ್ಲಿ ಸರೋದ ವಾದನವನ್ನು ಕಲಿಯಲು ಪ್ರಾರಂಭಿಸಿದ ಬುದ್ಧದೇವರು ದೀರ್ಘವಾದ ೩೮ವರ್ಷಗಳ ಕಾಲ ತಮ್ಮ ಗುರುಗಳ ಬಳಿ ಸರೋದ್ ವಾದನವನ್ನು ಕಲಿತರು, ಇದು ಯಾವುದೇ ಗುರು ತಮ್ಮ ಶಿಷ್ಯನಿಗೆ ನೀಡಿದ ಅತಿ ದೀರ್ಘಾವಧಿಯ ಶಿಕ್ಷಣವೆಂದೇ ಹೇಳಬಹುದು.

## ಉಲ್ಲೇಖಗಳು
ವರ್ಗ: ಹಿಂದುಸ್ತಾನಿ ಸಂಗೀತ
ವರ್ಗ: ೧೯೩೩ ಜನನ
ವರ್ಗ: ಸರೋದ್ ವಾದಕರು
ಡೇವಿಡ್ ಫ್ರಾಲಿ

**ಡೇವಿಡ್ ಫ್ರಾಲಿ**(ಜನನ:೧೯೫೦, ಲಾ ಕ್ರಸ್ಸೊ, ವಿಸ್ಕಾನ್ಸಿನ್ ರಾಜ್ಯ, ಅಮೇರಿಕಾ ಸಂಯುಕ್ತ ಸಂಸ್ಥಾನ) (**ವಾಮದೇವ ಶಾಸ್ತ್ರಿ**) ಇವರು ಹಿಂದೂ ಧರ್ಮದ ಪ್ರತಿಪಾದಕರು, ಲೇಖಕರು, ಯೋಗ ಮತ್ತು ಆಯುರ್ವೇದದ ಲೇಖಕರು. ಇವರು ಅಮೇರಿಕಾ ದೇಶದ ನ್ಯೂ ಮೆಕ್ಸಿಕೋ ರಾಜ್ಯದ ಸಾಂಟಾ ಫೇದಲ್ಲಿ ಅಮೇರಿಕದ ವೇದಾಧ್ಯಯನ ಸಂಸ್ಥೆಯ ಸಂಸ್ಥಾಪಕರು ಮತ್ತು ನಿರ್ದೇಶಕರು.
## ಆರಂಭಿಕ ಜೀವನ ಮತ್ತು ಶಿಕ್ಷಣ
ಡೇವಿಡ್ ಫ್ರಾಲಿ ವಿಸ್ಕಾನ್ಸಿನ್‌ನಲ್ಲಿರುವ ಕ್ಯಾಥೋಲಿಕ್ ಕುಟುಂಬದಲ್ಲಿ ಜನಿಸಿದರು. ಅವರಿಗೆ ಒಂಬತ್ತು ಒಡಹುಟ್ಟಿದವರು ಇದ್ದಾರೆ. ಅವರು ಮುಂಬೈನ ಡಾ. ಬಿ.ಎಲ್. ವಷ್ಟ ಅವರ ಅಡಿಯಲ್ಲಿ ಸುಮಾರು ಒಂದು ದಶಕದ ಕಾಲ ಆಯುರ್ವೇದವನ್ನು ಅಧ್ಯಯನ ಮಾಡಿದರು. ಅವರು ನ್ಯೂ ಮೆಕ್ಸಿಕೋದ ಸಾಂತಾ ಫೆಯಲ್ಲಿರುವ ಇಂಟರ್ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಚೈನೀಸ್ ಮೆಡಿಸಿನ್‌ನಿಂದ ಕರೆಸ್ಪಾಂಡೆನ್ಸ್ ಕೋರ್ಸ್ ಮೂಲಕ "ಡಾಕ್ಟರ್ ಆಫ್ ಓರಿಯಂಟಲ್ ಮೆಡಿಸಿನ್" ಪದವಿಯನ್ನು ಪಡೆದರು.
## ಜೀವನ
ಅವರು ಹಿಂದೂ ಧರ್ಮ , ವೇದಗಳು , ಯೋಗ ಕಲೆ , ಆಯುರ್ವೇದ ಮತ್ತು ಹಿಂದೂ ಜ್ಯೋತಿಷ್ಯದ ಕುರಿತು ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ.  ಅವರ ಸೇವೆಗಳಿಗಾಗಿ ಭಾರತ ಸರ್ಕಾರವು 2015 ರಲ್ಲಿ ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು . 
## ಗ್ರಂಥ ಪ್ರಕಟಣೆಗಳು
**ಹಿಂದೂ ಧರ್ಮ ಮತ್ತು ಸಂಸ್ಕೃತಿ**
* *Hymns from the Golden Age: Selected Hymns from the Rig Veda With Yogic Interpretation*. Motilal Banarsidass Publications, 1986. .
* *In Search of the Cradle of Civilization* (1995), with Georg Feuerstein and Subhash Kak 
* *Wisdom of the Ancient Seers: Mantras of the Rig Veda*. Motilal Banarsidass Publishers (Pvt. Ltd), 1999. .
* *Arise Arjuna: Hinduism Resurgent in a New Century*. Bloomsbury Publishing, 2018. .
* *Awaken Bharata: A Call for India’s Rebirth*. Bloomsbury India, 2018. .
* *What Is Hinduism?*. Bloomsbury India, 2018. .
**ಯೋಗ,ವೇದಾಂತ ಮತ್ತು ಆಯುರ್ವೇದ**
# *Ayurvedic Healing*. Passage Press, 1989. .
# *Ayurveda and the Mind: The Healing of Consciousness*. Motilal Banarsidass Publications, 2005. .
**ಸಹ ಲೇಖಕ**
# *The Yoga of Herbs: An Ayurvedic Guide to Herbal Medicine*. Motilal Banarsidass Publications, 2004. .
## ಬಾಹ್ಯ ಸಂಪರ್ಕಗಳು
*David Frawley's homepage
*Online books by David Frawley
*Online version of Hinduism and the Clash of Civilizations 
## ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮ
ವರ್ಗ:ಹಿಂದೂ ಗುರುಗಳು
ವ್ಯಾನ್ ಡರ್ ವಾಲ್ಸ್

**ವ್ಯಾನ್ ಡರ್ ವಾಲ್ಸ್**(ಜೊಹಾನಸ್ ಡಿಡೆರಿಕ್ ವ್ಯಾನ್ ಡರ್ ವಾಲ್ಸ್)(ನವೆಂಬರ್  23, 1837 – ಮಾರ್ಚ್ 8, 1923) ನೆದರ್‌ಲೆಂಡ್ಸ್ ದೇಶದ ಭೌತವಿಜ್ಞಾನಿ.ದ್ರವ್ಯ ಮತ್ತು ಅನಿಲಗಳ ಗುಣ ಲಕ್ಷಣಗಳ ಕುರಿತು ನಡೆಸಿದ ಸಂಶೋಧನೆಗಳಿಂದ ಪ್ರಸಿದ್ಧರಾಗಿದ್ದಾರೆ.ಅನಿಲದ ಅಣುಗಳ ನಡುವಿನ ಬಲಗಳ ಕುರಿತು ಅಭಿವೃದ್ಧಿ ಪಡಿಸಿದ ಸಮೀಕರಣಕ್ಕಾಗಿ ೧೯೧೦ರಲ್ಲಿ ನೊಬೆಲ್ ಪ್ರಶಸ್ತಿ ದೊರೆಯಿತು.
## ಬಾಹ್ಯ ಸಂಪರ್ಕಗಳು
* Scientists of the Dutch School Van der Waals , Royal Netherlands Academy of Arts and Sciences
* Albert van Helden *Johannes Diderik van der Waals 1837 – 1923* In: K. van Berkel, A. van Helden and L. Palm ed., A History of Science in the Netherlands. Survey, Themes and Reference (Leiden: Brill, 1999) 596 – 598.
* Johannes Diderik van der Waals – Biography at Nobelprize.org.
* Museum Boerhaave 
* H.A.M. Snelders, *Waals Sr., Johannes Diderik van der (1837–1923)*, in Biografisch Woordenboek van Nederland.
* Biography of *Johannes Diderik van der Waals (1837–1923)* at the National Library of the Netherlands.

ವರ್ಗ:ವಿಜ್ಞಾನಿಗಳು
ವರ್ಗ:ಭೌತಶಾಸ್ತ್ರ
ವರ್ಗ:ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ಭಾರತದ ವಿಶ್ವ ಪರಂಪರೆಯ ತಾಣಗಳು

ಭಾರತದಲ್ಲಿರುವ ವಿಶ್ವ ಪರಂಪರೆಯ ತಾಣಗಳ ಪಟ್ಟಿಯನ್ನು ಈ ಕೆಳಗೆ ನೀಡಲಾಗಿದೆ.

### ಅಸ್ಸಾಂ 
* ಅಸ್ಸಾಂನ ಕಾಜಿರಂಗ ರಾಷ್ಟ್ರೀಯ ಉದ್ಯಾನ
* ಅಸ್ಸಾಂನ  ಮಾನಸ್ ವನ್ಯಜೀವಿ ಧಾಮ

### ಬಿಹಾರ 
* ಬಿಹಾರದ ಮಹಾಬೋಧಿ ದೇವಾಲಯ ಸಂಕೀರ್ಣ

### ದೆಹಲಿ 
* ದೆಹಲಿಯ ಹುಮಾಯೂನನ ಸಮಾಧಿ
* ದೆಹಲಿಯ ಕೆಂಪು ಕೋಟೆ
* ದೆಹಲಿಯ ಕುತುಬ್ ಮಿನಾರ್ ಮತ್ತದರ ಸ್ಮಾರಕಗಳು

### ಗೋವಾ 
* ಗೋವಾದ ಬಾಮ್ ಜೀಸಸ್ ಬೆಸಿಲಿಕಾ ಮತ್ತಿತರ ಚರ್ಚ್‌ಗಳು

### ಗುಜರಾತ್ 
* ಗುಜರಾತ್‌ನ ಚಂಪಾನೇರ್-ಪವಾಗಢ್ ಪುರಾತತ್ವ ಉದ್ಯಾನ

### ಕರ್ನಾಟಕ 
* ಕರ್ನಾಟಕದ ಹಂಪೆಯ ಸ್ಮಾರಕಗಳ ಸಮೂಹ
* ಕರ್ನಾಟಕದ ಪಟ್ಟದಕಲ್ಲಿನ ಸ್ಮಾರಕಗಳ ಸಮೂಹ
* ಕರ್ನಾಟಕ, ಮಹಾರಾಷ್ಟ್ರ,ಕೇರಳ ಗಳಲ್ಲಿ ಹರಡಿರುವ ಪಶ್ಚಿಮ ಘಟ್ಟ ಪರ್ವತಗಳು

### ಮಧ್ಯಪ್ರದೇಶ 
* ಮಧ್ಯ ಪ್ರದೇಶದ ಸಾಂಚಿಯ ಬೌದ್ಧ ಸ್ಮಾರಕಗಳು
* ಮಧ್ಯ ಪ್ರದೇಶದ ಭೀಮ್‌ಬೇಟ್ಕಾದ ಶಿಲಾಶ್ರಯಗಳು 
* ಮಧ್ಯ ಪ್ರದೇಶದ ಖಜುರಾಹೋದ ಸ್ಮಾರಕಗಳ ಸಮೂಹ

### ಮಹಾರಾಷ್ಟ್ರ 
* ಮಹಾರಾಷ್ಟ್ರದ ಎಲ್ಲೋರಾ ಗುಹೆಗಳು
* ಮಹಾರಾಷ್ಟ್ರದ ಅಜಂತಾ ಗುಹೆಗಳು
* ಮಹಾರಾಷ್ಟ್ರದ ಮುಂಬೈನ ಛತ್ರಪತಿ ಶಿವಾಜಿ ಟರ್ಮಿನಸ್
* ಮಹಾರಾಷ್ಟ್ರದ ಮುಂಬೈನ ಎಲಿಫೆಂಟಾ ಗುಹೆಗಳು

### ಒಡಿಶಾ 
* ಒಡಿಶಾದ ಕೋನಾರ್ಕ್ ಸೂರ್ಯ ದೇವಾಲಯ

### ರಾಜಸ್ಥಾನ 
* ರಾಜಸ್ಥಾನದ ಕೇವಲಾದೇವ್ ರಾಷ್ಟ್ರೀಯ ಉದ್ಯಾನ

### ತಮಿಳುನಾಡು 
* ತಮಿಳು ನಾಡಿನ ನೀಲಗಿರಿ ಪರ್ವತ ರೈಲುಮಾರ್ಗ
* ತಮಿಳು ನಾಡಿನ ಮಹಾಬಲಿಪುರಂ‌ನ ಸ್ಮಾರಕಗಳ ಸಮೂಹ
* ತಮಿಳು ನಾಡಿನ ಮಹಾ ಚೋಳ ದೇವಾಲಯಗಳು

### ಉತ್ತರ ಪ್ರದೇಶ 
* ಉತ್ತರ ಪ್ರದೇಶದ ಆಗ್ರಾದ ತಾಜ್ ಮಹಲ್
* ಉತ್ತರ ಪ್ರದೇಶದ ಆಗ್ರಾ ಕೋಟೆ
* ಉತ್ತರ ಪ್ರದೇಶದ ಫತೇಪುರ್ ಸಿಕ್ರಿ

### ಉತ್ತರಾಖಂಡ 
* ಉತ್ತರಾಖಂಡದ ನಂದಾದೇವಿ ರಾಷ್ಟ್ರೀಯ ಉದ್ಯಾನ ಮತ್ತು ಪುಷ್ಪಕಣಿವೆ ರಾಷ್ಟ್ರೀಯ ಉದ್ಯಾನಗಳು

### ಪಶ್ಚಿಮ ಬಂಗಾಳ 
* ಪಶ್ಚಿಮ ಬಂಗಾಳದ ದಾರ್ಜೀಲಿಂಗ್ ಪರ್ವತ ರೈಲುಮಾರ್ಗ
* ಪಶ್ಚಿಮ ಬಂಗಾಳದ ಸುಂದರಬನ್ಸ್ ರಾಷ್ಟ್ರೀಯ ಉದ್ಯಾನ

### ಹಿಮಾಚಲ ಪ್ರದೇಶ 
* ಹಿಮಾಚಲ ಪ್ರದೇಶದ ಕಾಲ್ಕಾ-ಶಿಮ್ಲಾ ಪರ್ವತ ರೈಲುಮಾರ್ಗ

ವರ್ಗ:ಸಂಸ್ಕೃತಿ
ವರ್ಗ:ವಿಶ್ವ ಪರಂಪರೆಯ ತಾಣಗಳು
ಕ್ವಾಂಟಮ್ ಭೌತಶಾಸ್ತ್ರ

[thumb|275px|ಕ್ವಾಂಟಮ್ ಭೌತಶಾಸ್ತ್ರದ ಪ್ರಕಾರ [ಜಲಜನಕದ ಅಣುವಿನಲ್ಲಿ ಋಣವಿದ್ಯುತ್ಕಣಗಳು ಜೋಡಣೆಯ ಸಂಭವನಗಳ ಚಿತ್ರಣ.]]

**ಕ್ವಾಂಟಮ್ ಭೌತಶಾಸ್ತ್ರ**ವು ನಿಸರ್ಗದಲ್ಲಿ ಅಣುವಿನ ಗಾತ್ರ ಮತ್ತು ಅದಕ್ಕಿಂತ ಚಿಕ್ಕದಾದ ಕಣಗಳ ಅಧ್ಯಯನ ನಡೆಸುವ ಭೌತಶಾಸ್ತ್ರದ ಒಂದು ಭಾಗ. ದೊಡ್ಡ ಗಾತ್ರಗಳಲ್ಲಿ ಕಾಣಿಸುವ ಭೌತಿಕ ಪ್ರಕ್ರಿಯೆಗಳಿಗೆ ಹೋಲಿಸಿದರೆ, ಈ ಚಿಕ್ಕ ಗಾತ್ರಗಳಲ್ಲಿನ ಪ್ರಕ್ರಿಯೆಗಳು ಅತ್ಯಂತ ಭಿನ್ನವಾಗಿರುತ್ತವೆ. ಅಲ್ಬರ್ಟ್ ಐನ್‍ಸ್ಟೈನ್, ಮ್ಯಾಕ್ಸ್ ಪ್ಲಾಂಕ್ ಮುಂತಾದ ವಿಜ್ಞಾನಿಗಳಿಂದ ಕ್ವಾಂಟಮ್ ಭೌತಶಾಸ್ತ್ರವು ಬೆಳೆದಿದೆ.

ಶ್ರೋದಿಂಗರ್  ಮಹೋದಯರು  ದ್ರವ್ಯ,ತರಂಗ ಚಲನೆಯನ್ನು ಪ್ರದರ್ಶಿಸುತ್ತದೆಯೆಂದು ಊಹಿಸಿದರು. ಆದರೆ ಈ ತರಂಗ ಚಲನೆ ಸಾಮಾನ್ಯ ತರಂಗಳಲ್ಲದೆ ಸಂಕೀಣ೯ ತರಂಗಗಳು. ಈ ಕಲ್ಪನೆಯಿಂದ ಅವರು ಶ್ರೋದಿಂಗರ್ ತರಂಗ ಸಮೀಕರಣವನ್ನು ಸೃಷ್ಟಿಸಿದರು.

:i\hbar \frac{\partial}{\partial t}\Psi(\mathbf{r},\,t)=-\frac{\hbar^2}{2m}\nabla^2\Psi(\mathbf{r},\,t) + V(\mathbf{r})\Psi(\mathbf{r},\,t).

ಅದೇ ಸಮಯದಲ್ಲಿ ಹೈಸೆನ್ಬರ್ಗ್ ಮಹೋದಯರು ಮ್ಯಾಟ್ರಿಕ್ಸ್  ಮೆಕ್ಯಾನಿಕ್ಸ್ ಉಪಯೋಡಿಸಿ ಸದೃಶ ಫಲಿತಾಂಶಗಳನ್ನು ಪಡೆದರು. ಇದರ ಪರಿಣಾಮವೇನೆಂದರೆ  ಹೈಸೆನ್ಬರ್ಗ್ ಅನಿಶ್ಚಿತತಾ ಸಂಬಂಧ.

: \sigma(x) \sigma(p_x) \geqslant \frac{\hbar}{2} \quad \rightarrow \quad \sigma(x) \sigma(p_x) \geqslant 0 \,\!

ಇದರ ಅಥ೯ವೇನೆಂದರೆ ಕಣದ ಸ್ಥಾನವನ್ನು ನಿಖರವಾಗಿ ತಿಳಿದರೆ ಅದರ ಆವೆಗವನ್ನು ತಿಳಿಯಲು ಆಗುವುದಿಲ್ಲ. ಹಾಗೆಯೇ ಕಣದ  ಆವೇಗವನ್ನು  ತಿಳಿದರೆ  ಸ್ಥಾನವನ್ನು ತಿಳಿಯಲು ಆಗುವುದಿಲ್ಲ. ಇದು ಅವರ ನೇರ ಅರಿವಿಗೆ  ವಿರುದ್ಧವಾಗಿರುವುದರಿಂದ ವಿಜ್ಞಾನಿಗಳು ಇದನ್ನು ನಂಬಲಿಲ್ಲ. ಆದರೆ ಅನೇಕ ತನಿಖೆಗಳು ಇದನ್ನು ನಿಜವೆಂದು ತೊರಿಸಿದವು. ಇದರಲ್ಲಿ ಮುಖ್ಯವಾಗಿ ಯಂಗಿನ ಎರಡು  ಸಿಗಿ, ಐನ್ಸ್ಟೈನಿನ  ಫೋಟೋ-ಎಲೆಕ್ಟ್ರಿಕ್ ಎಫೆಕ್ಟ್, ಪ್ಲಾಂಕಿನ ಕಪ್ಪು-ದೇಹದ ವಿಕರಣೆ.

### ಸಂದೂಕದಲ್ಲಿ  ಕಣ
ಒಂದು ದೈಮೆಂಶನಿನ ಸಂದೂಕವನ್ನು ವಿಚಾರಮಾಡಿ. ಐಗನ್ ಫಂಕ್ಷನ್ಗಳು
:\psi_n(x,t) =
\begin{cases}
A \sin(k_n x)\mathrm{e}^{-\mathrm{i}\omega_n t}, & 0 
ಮತ್ತು 
:\phi_n(p,t)=\sqrt{\frac{\pi L}{\hbar}}\,\,\frac{n\left(1-(-1)^ne^{-ikL}\right) e^{-i \omega_n t}}{\pi ^2 n^2-k^2 L^2},
ಇಲ್ಲಿ  \omega_n=\frac{\pi^2 \hbar n^2}{8 L^2 m} ಮತ್ತು  ಡಿ ಬ್ರೋಗ್ಲಿ ರಿಲೇಶನ್   p=\hbar k  ಉಪಯೊಗಿಸಿದ್ದೇವೆ. ವೇರ್ಯನ್ಸ್ನಳು  x ಮತ್ತು p ಗಣಿಸಬಹುದು:
:\sigma_x^2=\frac{L^2}{12}\left(1-\frac{6}{n^2\pi^2}\right)
:\sigma_p^2=\left(\frac{\hbar n\pi}{L}\right)^2.
ಸ್ಟ್ಯಾಂಡರ್ಡ್ ವಿಷಯಾನ್ತರನಳ  ಗುಣಿತಮ್ಶ 
:\sigma_x \sigma_p = \frac{\hbar}{2} \sqrt{\frac{n^2\pi^2}{3}-2}.
ಎಲ್ಲಾ  n=1, \, 2, \, 3\,... ಗಳಿಗೆ,  \sqrt{\frac{n^2\pi^2}{3}-2} ಒಂದಕ್ಕಿಂತ ಹೆಚ್ಚು. ಅನ್ಸರ್ಟಿನಿಟಿ ರಿಲೇಶನ್ ಉಲ್ಲಂಘಿಸುವುದಿಲ್ಲ.  ಚಿಕ್ಕದಾದ ಮೌಲ್ಯ  n=1ರಲ್ಲಿ:
:\sigma_x \sigma_p = \frac{\hbar}{2} \sqrt{\frac{\pi^2}{3}-2} \approx 0.568 \hbar > \frac{\hbar}{2}.

*
ವರ್ಗ:ಭೌತಶಾಸ್ತ್ರ
ವೈಶ್ಯ

ಹಿಂದೂ ಧರ್ಮದ ಚತುರ್ವರ್ಣ ಪದ್ಧತಿಯಲ್ಲಿ **ವೈಶ್ಯ** ಎಂಬುದು ವ್ಯಾಪಾರಿಗಳ, ಕಸಬುದಾರರ ವರ್ಗ. ಇದು ವರ್ಣಾಶ್ರಮ ಪದ್ಧತಿಯಲ್ಲಿ ಮೂರನೆಯ ಸ್ಥಾನವನ್ನು ಹೊಂದಿದೆ.
ವರುಣ, ಕುಬೇರ, ಇವರು ದೇವ ಸಂಪುಟದಲ್ಲಿನ ಪ್ರಮುಖರು.
ಭಾರತದ ವೈದಿಕ ಹಿಂದೂ ಸಾಮಾಜಿಕ ಕ್ರಮದ ನಾಲ್ಕು ವರ್ಣಗಳಲ್ಲಿ ಒಂದಾಗಿದೆ. ವರ್ಣ ಶ್ರೇಣಿಯ ಕ್ರಮದಲ್ಲಿ ವೈಶ್ಯರನ್ನು ಮೂರನೇ ವರ್ಗೀಕರಿಸಲಾಗಿದೆ. ವೈಶ್ಯರ ಉದ್ಯೋಗವು ಮುಖ್ಯವಾಗಿ ಕೃಷಿ, ದನಗಳನ್ನು ನೋಡಿಕೊಳ್ಳುವುದು, ವ್ಯಾಪಾರ ಮತ್ತು ಭಗವದ್ಗೀತೆಯಲ್ಲಿ ಉಲ್ಲೇಖಿಸಿದಂತೆ ಇತರ ವ್ಯಾಪಾರ ಚಟುವಟಿಕೆಗಳನ್ನು ಒಳಗೊಂಡಿದೆ. 
## ಸಾಂಪ್ರದಾಯಿಕ ಕರ್ತವ್ಯಗಳು
ಹಿಂದೂ ಧಾರ್ಮಿಕ ಗ್ರಂಥಗಳು ವೈಶ್ಯರನ್ನು ಕೃಷಿ ಮತ್ತು ದನ ಸಾಕಣೆಯಲ್ಲಿ ಸಾಂಪ್ರದಾಯಿಕ ಪಾತ್ರಗಳಿಗೆ ನಿಯೋಜಿಸಿದವು, ಆದರೆ ಕಾಲಾನಂತರದಲ್ಲಿ ಅವರು ಭೂಮಾಲೀಕರು, ವ್ಯಾಪಾರಿಗಳು ಮತ್ತು ಹಣ ನೀಡುವವರಾದರು.  ಅವರು ವರ್ಣ ವ್ಯವಸ್ಥೆಯಲ್ಲಿ ಬ್ರಾಹ್ಮಣ ಮತ್ತು ಕ್ಷತ್ರಿಯರಿಗಿಂತ ಮೂರನೇ ಸ್ಥಾನದಲ್ಲಿದ್ದರು ಮತ್ತು ಸಾಂಪ್ರದಾಯಿಕವಾಗಿ ಉನ್ನತ ವರ್ಣಗಳಿಗೆ ಪೋಷಣೆ ಅಥವಾ ಪೋಷಣೆಯನ್ನು ಒದಗಿಸುವ ಜವಾಬ್ದಾರಿಯನ್ನು ಹೊಂದಿದ್ದರು.  ವೈಶ್ಯರು, ಬ್ರಾಹ್ಮಣ ಮತ್ತು ಕ್ಷತ್ರಿಯ ವರ್ಣಗಳ ಸದಸ್ಯರೊಂದಿಗೆ, ಹಿಂದೂ ದೇವತಾಶಾಸ್ತ್ರದಂತೆ ದೀಕ್ಷೆಯ ಸಂಸ್ಕಾರದ ನಂತರ ದ್ವಿಜ ಸ್ಥಾನಮಾನವನ್ನು ("ಎರಡು ಬಾರಿ ಜನನ", ಎರಡನೇ ಅಥವಾ ಆಧ್ಯಾತ್ಮಿಕ ಜನನ) ಪಡೆಯುತ್ತಾರೆ. . ಆಗ್ನೇಯ ಏಷ್ಯಾದವರೆಗೆ ಭಾರತೀಯ ಸಂಸ್ಕೃತಿಯ ಹರಡುವಿಕೆಗೆ ಭಾರತೀಯ ವ್ಯಾಪಾರಿಗಳು ವ್ಯಾಪಕವಾಗಿ ಮನ್ನಣೆ ಪಡೆದಿದ್ದಾರೆ. 
ಐತಿಹಾಸಿಕವಾಗಿ, ವೈಶ್ಯರು ತಮ್ಮ ಸಾಂಪ್ರದಾಯಿಕ ಪಶುಪಾಲನೆ, ವ್ಯಾಪಾರ ಮತ್ತು ವಾಣಿಜ್ಯವನ್ನು ಹೊರತುಪಡಿಸಿ ಇತರ ಪಾತ್ರಗಳಲ್ಲಿ ತೊಡಗಿಸಿಕೊಂಡಿದ್ದಾರೆ. ಇತಿಹಾಸಕಾರ ರಾಮ್ ಶರಣ್ ಶರ್ಮಾ ಅವರ ಪ್ರಕಾರ, ಗುಪ್ತ ಸಾಮ್ರಾಜ್ಯವು ವೈಶ್ಯ ರಾಜವಂಶವಾಗಿದ್ದು, ಅದು "ದಬ್ಬಾಳಿಕೆಯ ಆಡಳಿತಗಾರರ ವಿರುದ್ಧ ಪ್ರತಿಕ್ರಿಯೆಯಾಗಿ ಕಾಣಿಸಿಕೊಂಡಿರಬಹುದು".
ಆಹಾರಕ್ಕಾಗಿ ಪ್ರಾಣಿಗಳನ್ನು ಕೊಲ್ಲುವುದನ್ನು ನಿಷೇಧಿಸುವ ಅಹಿಂಸೆಯ ಪರಿಕಲ್ಪನೆಯನ್ನು ಬೋಧಿಸುವ ಜೈನ ಧರ್ಮ ಮತ್ತು ಬೌದ್ಧಧರ್ಮದ ಪ್ರಭಾವದಿಂದಾಗಿ ಅನೇಕ ವೈಶ್ಯರು ಸಸ್ಯಾಹಾರಿಗಳಾಗಿದ್ದಾರೆ.
## ಬಾಹ್ಯ ಸಂಪರ್ಕಗಳು
* All India Vaish Federation
## ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ವರ್ಣಗಳು
ಶೂದ್ರ

ಕರ್ಮಠ ಹಿಂದೂಧರ್ಮದ ಪ್ರಕಾರ ನಾಲ್ಕು ವರ್ಣಗಳು

**1) ಬ್ರಾಹ್ಮಣ** ಮೊದಲ ವರ್ಗ : ಪೂಜಾರಿ , ಶಾನುಭೋಗ, ಜ್ಯೋತಿಷಿ ಇತ್ಯಾದಿ ಕೆಲಸಗಳು ,

**2) ಕ್ಷತ್ರಿಯ** ಎರಡನೆಯ ವರ್ಗ: ಕರ್ನಾಟಕದಲ್ಲಿ ಬಹುದೊಡ್ಡ ಕ್ಷತ್ರಿಯ ಜನಾಂಗವೆಂದರೇ ನಾಯಕ (ಬೇಡರು) ಜನಾಂಗ. ಬೇಡ ನಾಯಕ ಜನಾಂಗವು ಕರ್ನಾಟಕದ ಮೂರು ಅಥವಾ ನಾಲ್ಕನೇ ದೊಡ್ಡ ಜನಾಂಗವಾಗಿದೆ. ಕರ್ನಾಟಕದ ಬಹುತೇಕ ರಾಜಮನೆತನಗಳು, ಪಾಳೆಯಗಾರರ ಮನೆತನಗಳು ಇದೇ ಜನಾಂಗದ ಮೂಲದವು. ಉಳಿದಂತೆ ಅರಸು, ರಜಪೂತ, ಮರಾಠ, ರಾಮ ಕ್ಷತ್ರಿಯ, ರಾಥೋಡ್, ಸೂರ್ಯವಂಶ ಕ್ಷತ್ರಿಯ ಕಲಾಲ್(ಕಾಟಿಕ್) ಹಳೇಪೈಕ, ಸೋಮವಂಶ ಸಾವಜಿ ಇತ್ಯಾದಿ ಸಣ್ಣಪುಟ್ಟ ವೃತ್ತಿ ಕ್ಷತ್ರಿಯ ಜನಾಂಗಗಳು ಕಂಡುಬರುವವು.

**3) ವೈಶ್ಯ** ಮೂರನೆಯದು ವ್ಯಾಪಾರ ಮಾಡುವ ,ಬಣಜಿಗ, ಕೋಮಟಿ ಶೆಟ್ಟಿ, ಚೆಟ್ಟಿ ಜಾತಿಗಳು ,

**4) ಶೂದ್ರ** ಕೊನೆಯ ವರ್ಗ ಜಮೀನ್ದಾರಿ ಶೂದ್ರರು ಮತ್ತು ಕೃಷಿಕ ಜಾತಿಗಳಾದ ಒಕ್ಕಲಿಗ,ಕುರುಬಗೌಡ,ಬಂಟ ಮತ್ತು ಕುಶಲಕರ್ಮಿ ಕೆಲಸಗಾರ ಜಾತಿಗಳ ವರ್ಗಗಳು (ಕುರುಬಗೌಡ, ಕಮ್ಮಾರ, ಕುಂಬಾರ, ಗಾಣಿಗ, ಅಂಬಿಗ ಇತ್ಯಾದಿ).... ಹಿಂದೂಧರ್ಮದ ಪ್ರಕಾರ ಇವರು ಕೊನೆಯವರು, 

ಈ ಮೊದಲನೆಯ ಮೂರು ಜಾತಿ ಜನಗಳು ಕರ್ನಾಟಕದಲ್ಲಿ ಬಹಳ ಕಡಿಮೆ ಸಂಖ್ಯೆಯಲ್ಲಿದ್ದರೂ ಅನಾದಿಕಾಲದಿಂದ ಜಾತಿಗಾರಿಕೆಯಿಂದ ಗಳಿಸಿದ ಸಂಪತ್ತು ಮತ್ತು ವಿದ್ಯೆಯಿಂದ ಇಂದು ಮೇಲ್ಜಾತಿಗಳೆಂದು ಕರೆದುಕೊಳ್ಳುತ್ತಾರೆ.

**5) ದಲಿತರು** ಕೂಲಿಗಳ ವರ್ಗ. ಇದು ವರ್ಣಾಶ್ರಮ ಪದ್ಧತಿಯಲ್ಲಿ ಕಡೆಯ ಸ್ಥಾನವನ್ನು ಹೊಂದಿದೆ.ಪೂಷನ್ ಈ ವರ್ಣಕ್ಕೆ ಸೇರಿರುತ್ತಾರೆ, 

ವರ್ಗ:ಹಿಂದೂ ಧರ್ಮದ ವರ್ಣಗಳು
ಅಮೃತ ಪ್ರೀತಮ್

**ಅಮೃತಾ ಪ್ರೀತಮ್**(ಅಗಸ್ಟ್ ೩೧, ೧೯೧೯-ಅಕ್ಟೋಬರ್ ೩೧, ೨೦೦೫) ಇವರು ಪಂಜಾಬಿ ಭಾಷೆಯ ಪ್ರಮುಖ ಲೇಖಕರು ಮತ್ತು ಕವಿಯಿತ್ರಿ. ಇವರು ೨೦ನೇಯ ಶತಮಾನದ ಅಗ್ರಗಣ್ಯ ಪಂಜಾಬಿ ಲೇಖಕಿ. ಇವರ ಲೇಖನ, ಕವನ, ಕಾದಂಬರಿಗಳನ್ನು ಮೆಚ್ಚುವ ಜನರು ಭಾರತ-ಪಾಕಿಸ್ತಾನದ ಗಡಿಯ ಎರಡೂ ಗಡಿಗಳಾಚೆ ಇದ್ದಾರೆ. ೧೯೮೨ರಲ್ಲಿ ಇವರಿಗೆ ಜ್ಞಾನಪೀಠ ಪ್ರಶಸ್ತಿಯನ್ನು ಕೊಡಲಾಯಿತು. 
## ಸಾಹಿತ್ಯ ಕೃತಿಗಳು
### ಕಾದಂಬರಿಗಳು
* ಪಿಂಜಾರ್(ಎಲುಬಿನ ಹಂದರ)
* ಡಾಕ್ಟರ್ ದೇವ್
* ಕೊರೇ ಕಾಗಜ್, ಉಂಚಾಸ್ ದಿನ್
* ಸಾಗರ್ ಔರ್ ಸಿಪಿಯಾಂ
* ರಂಗ್ ಕಾ ಪತ್ತಾ
* ದಿಲ್ಲಿ ಕಿ ಗಲಿಯಾಂ
* ತೇರವಾಂ ಸೂರಜ್
* ಯಾತ್ರಿ
* ಜಿಲಾವತನ್(೧೯೬೮)
### ಜೀವನ ಚರಿತ್ರೆ
* ರಸೀದಿ ಟಿಕೆಟ್ (೧೯೭೬)
* ಷ್ಯಾಡೋವ್ಸ್ ಆಫ್ ವರ್ಡ್ಸ್ (೨೦೦೪)
### ಸಣ್ಣ ಕಥೆಗಳು
* ಕಹಾನಿಯಾಂ ಜೋ ಕಹಾನಿಯಾಂ ನಹೀ
* ಕಹಾನಿಯೋ ಕೇ ಆಂಗನ್ ಮೇ
* ಏ ಸ್ಟೆಂಚ್ ಆಫ್ ಕೆರೋಸಿನ್
### ಕವನ ಸಂಕಲನಗಳು
* ಅಮೃತ್ ಲೆಹ್ರಾ (೧೯೩೬)
* ಜಿಯುಂದಾ ಜೀವನ್ (೧೯೩೯)
* ತ್ರೇಲ್ ಧೋತೆ ಫೂಲ್ (೧೯೪೨)
* ಓ ಗೀತನ್ ವಾಲಿಯಾ (೧೯೪೨)
* ಬದಲಾಂವ್ ದೇ ಲಾಲಿ (೧೯೪೩)
* ಲೋಕ್ ಪೀರಾ (೧೯೪೪)
* ಪತ್ಥರ್ ಗೀತೇ (೧೯೪೬)
* ಪಂಜಾಬಿ ದೀ ಆವಾಜ್ (೧೯೫೨)
*

ವರ್ಗ:ಸಾಹಿತಿಗಳು
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:೧೯೧೯ ಜನನ
ವರ್ಗ:೨೦೦೫ ನಿಧನ
ಕುಸುಮಾಗ್ರಜ್

**ವಿಷ್ಣು ವಾಮನ್ ಶಿರವಾಡಕರ್**(ಫೆಬ್ರವರಿ ೨೭, ೧೯೧೨-ಮಾರ್ಚ್ ೧೦, ೧೯೯೯) ಇವರು ಮರಾಠಿ ಕವಿಗಳು ಮತ್ತು ಲೇಖಕರು. ಇವರು ತಮ್ಮ **ಕುಸುಮಾಗ್ರಜ** ಎಂಬ ಅಂಕಿತನಾಮದಿಂದಲೇ ಪ್ರಸಿದ್ಧರಾಗಿದ್ದರು. ಮಹಾರಾಷ್ಟ್ರದ ನಾಸಿಕ್ ನಗರದಲ್ಲಿ ಜನಿಸಿದ ಇವರು ತಮ್ಮ ಜೀವನದ ಹೆಚ್ಚಿನ ಸಮಯವನ್ನು ಇದೇ ನಗರದಲ್ಲಿ ಕಳೆದರು.

೧೯೮೭ರಲ್ಲಿ ಇವರ ನಟಸಾಮ್ರಾಟ್ ನಾಟಕದ ರಚನೆಗೆ ಜ್ಞಾನಪಿಠ ಪ್ರಶಸ್ತಿಯನ್ನು ಕೊಡಲಾಯಿತು.

ವರ್ಗ:ಸಾಹಿತಿಗಳು
ವರ್ಗ:ಮರಾಠಿ ಸಾಹಿತ್ಯ
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:೧೯೧೨ ಜನನ
ವರ್ಗ:೧೯೯೯ ನಿಧನ
ಕ್ಷತ್ರಿಯ

ಹಿಂದೂ ಧರ್ಮದ ಚತುರ್ವರ್ಣ ಪದ್ಧತಿಯಲ್ಲಿ ಕ್ಷತ್ರಿಯ ಎಂಬುದು ರಾಜರ, ಸೈನಿಕರ ವರ್ಗ. ಇದು ವರ್ಣಾಶ್ರಮ ಪದ್ಧತಿಯಲ್ಲಿ ಎರಡನೆಯ ಸ್ಥಾನವನ್ನು ಹೊಂದಿದೆ. ಶ್ರೀರಾಮ,ಶ್ರೀ ಕೃಷ್ಣ, ಬುದ್ಧ ಮಹಾವೀರ ಸ್ವಾಮಿ ವಿವೇಕಾನಂದರು ಈ ವರ್ಗಕ್ಕೆ ಸೇರಿದವರು.

ವರ್ಗ:ಹಿಂದೂ ಧರ್ಮದ ವರ್ಣಗಳು

ಕರ್ನಾಟಕದಲ್ಲಿ ಬಹುದೊಡ್ಡ ಕ್ಷತ್ರಿಯ ಜನಾಂಗವಿದೆ. ಇದು ಕರ್ನಾಟಕದ ಏಕೈಕ ಮೂಲನಿವಾಸಿ ಕ್ಷತ್ರಿಯ ಜನಾಂಗ ಎಂಬುದಾಗಿ ತಿಳಿದುಬರುತ್ತದೆ. ಕರ್ನಾಟಕದಲ್ಲಿ ಈ ಜನಾಂಗದವರ ಆಳ್ವಿಕೆ ಮಹಾಭಾರತದ ಕಾಲದಿಂದಲೂ ಇರುವುದಾಗಿ ತಿಳಿದುಬರುತ್ತದೆ. ಈ ಜನಾಂಗದವರು ಕುರುಕ್ಷೇತ್ರ ಯುದ್ಧದಲ್ಲಿ ಕೌರವ ಮತ್ತು ಪಾಂಡವರ ಎರಡೂ ಪಕ್ಷಗಳ ಪರವಾಗಿ ಭಾಗವಹಿಸಿದ್ದರು.  ಸಹದೇವನು ರಾಜಸೂಯ ಯಾಗದ ಪ್ರಯುಕ್ತ ತನ್ನ ದಕ್ಷಿಣ ಭಾರತದ ದಂಡಯಾತ್ರೆಯಲ್ಲಿ ಈ ಜನಾಂಗವನ್ನು ಸೋಲಿಸಿ ಕಪ್ಪ ಪಡೆದಿದ್ದಾಗಿ ಉಲ್ಲೇಖವಿದೆ. ಕರ್ನಾಟಕವನ್ನು ಆಳಿದ ಪುರಾಣಶ್ರೇಷ್ಠ ಚಕ್ರವರ್ತಿ ಚಂದ್ರಹಾಸನು ಇದೇ ಜನಾಂಗದವನು. ನಿಷಾದ ದೇಶದ ಚಕ್ರವರ್ತಿ ನಳ ಮಹಾರಾಜ, ಶೃಗಂಭೇರಪುರದ ರಾಜನಾದ ಹಿರಣ್ಯಧನುವಿನ ಪುತ್ರ  ಮುಂತಾದ ಪೌರಾಣಿಕ ಅರಸರು ಈ ಜನಾಂಗದವರಾಗಿರುವರು.

ವಿಷ್ಣುಪುರಾಣ ಮತ್ತು ಕ್ಲದ ಪ್ರಕಾರ ಈ ಭೂಮಿಯ‌ ಮೊದಲ ಪಟ್ಟಾಭಿಷಿಕ್ತ ಚಕ್ರವರ್ತಿಯಾದ ಪೃಥುವಿನ ತಂದೆಯಾದ ವೇನ ಮಹಾರಾಜನು (ಪೃಥುವಿನಿಂದ ಈ ಭೂಮಿಗೆ ಪೃಥ್ವಿ ಎಂಬ ಹೆಸರು ಬಂದಿದೆ) ಬೇಡ ನಾಯಕರ ಮೂಲಪುರುಷನಾಗಿರುವನು. ಪರಶುರಾಮನು ಕ್ಷತ್ರಿಯರ ಸಂಹಾರ ಮಾಡುವ ಸಂದರ್ಭದಲ್ಲಿ ಕೆಲ ಕ್ಷತ್ರಿಯರು ಬೆದರಿ ಕಾಡು ಸೇರಿದರು. ಇವರು ಅರಣ್ಯ, ಬೆಟ್ಟಗುಡ್ಡ ಮತ್ತು ನೀರಿನ ಮೇಲೆ ತಮ್ಮ ಅಧಿಕಾರ ಸ್ಥಾಪಿಸಿದರು. ಕಾಡಿನಲ್ಲಿ ವಾಸವಿದ್ದ ಋಷಿಮುನಿಗಳಿಗೆ ರಕ್ಷಣೆ ಒದಗಿಸಿದ್ದರಿಂದ, ವಿಷ್ಣುವಿನ ಪರ್ಯಾಯ ಹೆಸರಾದ ನಾಯಕ ಎಂಬ ಬಿರುದು ಪಡೆದರು. ಹಾಗಾಗಿ ಇಂದು ಕ್ಷತ್ರಿಯರ ಕೆಲ ಉಪಪಂಗಡಗಳನ್ನು ಕ್ಷತ್ರಿಯ ಬುಡಕಟ್ಟು ಜನಾಂಗ ಎಂದು ಪರಿಗಣಿಸಿ ಕರ್ನಾಟಕದಲ್ಲಿ ಪರಿಶಿಷ್ಟ ಪಂಗಡ ಪಟ್ಟಿಗೆ ಸೇರಿಸಲಾಗಿದೆ.

ಕ್ಷತ್ರಿಯ ಜನಾಂಗದಲ್ಲಿ ಸೂರ್ಯವಂಶ,ಈ ದೇಶದ ಮೂಲ ಕ್ಷತ್ರಿಯರು ಸೂರ್ಯವಂಶಿ ಸಾಮ್ರಾಟ್ ಸಗರ ಚಕ್ರವರ್ತಿ,ರಾಜ ಮಹರ್ಷಿ ಭಗೀರಥ,ಶ್ರೀರಾಮ,ವಂಶಸ್ಥರು ಸೂರ್ಯವಂಶ ಒಡಿಯರಾಜು ಕ್ಷತ್ರಿಯ,ಒಡ್ ರಜಪೂತ್,ಒಡ್ರ ಗಜಪತಿರಾಜುಲು, ಬೋಯರ್,ಪವರ್,ಕರ್ನಾಟಕದಲ್ಲಿ(ಒಡ್ಡರ್ ಕ್ಷತ್ರಿಯ,ಉಪ್ಪಾರರಾಜು ಕ್ಷತ್ರಿಯ) ಇವರು ಸೂರ್ಯವಂಶ ಒಡಿಯರಾಜು ಕ್ಷತ್ರಿಯ ವಂಶಕ್ಕೆ ಸೇರಿದವರು ಚಂದ್ರವಂಶ ಮತ್ತು ಅಗ್ನಿವಂಶಗಳೆಂಬ ಶಾಖೆಗಳಿದ್ದು, ಇವು ಮುಂದುವರಿದು ನೂರಾರು ಉಪಶಾಖೆಗಳಾಗಿ (ಕುಲ/ಬೆಡಗು) ವಿಂಗಡಣೆಯಾಗುತ್ತದೆ. ಒಂದೊಂದು ಬೆಡಗಿನವರು ಒಂದೊಂದು ಪೌರಾಣಿಕ ರಾಜಮನೆತನಗಳಿಗೆ ಸೇರಿದವರಾಗಿರುವರು. ಉದಾಹರಣೆಗೆ ಯಾದವ್ ರಾಜವಂಶವು ಅತ್ರಿಗೋತ್ರದ ಮಹೀಪತಿ ಸೂತ್ರದ ಕಾಮಗೇತಿ ಕುಲ/ಬೆಡಗಿನವರು. ಇವರ ಪೂರ್ವಿಕರು ಹಸ್ತಿನಾವತಿ (ಆನೆಗೊಂದಿ)ಯನ್ನು ರಾಜಧಾನಿಯನ್ನಾಗಿಸಿಕೊಂಡು ಕುಂತಲ ದೇಶವನ್ನು ಆಳ್ವಿಕೆ ಮಾಡಿದ ಪ್ರಾಚೀನ ರಾಜವಂಶೀಕರು.

 ಕ್ಷತ್ರಿಯ ಜನಾಂಗವು ಕರ್ನಾಟಕದ ಮೂರು ಅಥವಾ ನಾಲ್ಕನೇ ಅತೀ ದೊಡ್ಡ ಜನಾಂಗವಾಗಿದೆ. ಕದಂಬರಿಂದ ಪ್ರಾರಂಭವಾಗಿ ಕರ್ನಾಟಕದ ಬಹುತೇಕ ರಾಜಮನೆತನಗಳು ಮತ್ತು ಮೈಸೂರಿನ ಇದೇ ಜನಾಂಗದ ಮೂಲದವು ಎಂಬುದಾಗಿ ಇತಿಹಾಸಕಾರರು ಅಭಿಪ್ರಾಯ ಪಡುತ್ತಾರೆ. ರಾಜ ಪರಿವಾರ, ಅರಸು, ರಾಯರು, ದೊರೆಗಳು,  ರಾಮೋಶಿ (ರಾಮವಂಶಿ), ಕನ್ನಯ್ಯ (ಕೃಷ್ಣ)ನ ಮಕ್ಕಳು ಅಥವಾ ಯಾದವರು, ದಕ್ಷಿಣಾಪಥ ರಜಪೂತರು ಎಂಬ ಮುಂತಾದ ಅಧಿಕಾರ ಸೂಚಿತ ವರ್ಗಗಳು ನಾಯಕ ಜನಾಂಗದ ವಿವಿಧ ಉಪಪಂಗಡ ಅಥವಾ ಪರ್ಯಾಯ ಪದಗಳಾಗಿವೆ.

ಮೈಸೂರು ಒಡೆಯರು ಅಲ್ಪಸಂಖ್ಯಾತ ಅರಸು ಕ್ಷತ್ರಿಯ ಜನಾಂಗಕ್ಕೆ ಸೇರಿದವರಾಗಿದ್ದಾರೆ. ಇದು ಕೂಡ ವೈದಿಕಕರಣಗೊಂಡ ನಾಯಕ‌ ಜನಾಂಗದ ಒಂದು ಶಾಖೆ ಎಂದೇ ಕೆಲ ಚರಿತ್ರಕಾರರು ಅಭಿಪ್ರಾಯಪಡುವರು. ಅನೇಕ ಕ್ಷತ್ರಿಯ ಸಮುದಾಯ ಕಂಡು ಬರುವವು. ಕಲಾಲ್, ಹಳೇಪೈಕರು, ಭಾವಸಾರ ಕ್ಷತ್ರಿಯರು, ದೀವರು,ರಾಮ ಕ್ಷತ್ರಿಯ,ಮರಾಠರು ಇತ್ಯಾದಿ.
ಜಿಗ್ಮೆ ಕೇಸರ್ ನಾಮ್ಗ್ಯೆಲ್ ವಾಂಗ್ಚುಕ್

**ಜಿಗ್ಮೆ ಕೇಸರ್ ನಾಮ್ಗ್ಯೆಲ್ ವಾಂಗ್ಚುಕ್** (ಹುಟ್ಟು ಫೆಬ್ರುವರಿ ೨೧, ೧೯೮೦) ಭೂತಾನದ ಐದನೇ ದೊರೆ. ಈತ ೨೦೦೬ರ ಡಿಸೆಂಬರ್ ೧೪ರಿಂದ ರಾಜ್ಯಭಾರ ಶುರು ಮಾಡಿ, ಅಧಿಕೃತವಾಗಿ ನವೆಂಬರ್ ೬, ೨೦೦೮ರಂದು ಪಟ್ಟಧಾರಣೆಯಾಯಿತು.

## ಉಲ್ಲೇಖಗಳು 
ವರ್ಗ:ಭೂತಾನ್
ಫಿರಾಕ್ ಗೋರಕ್ ಪುರಿ

'*ರಘುಪತಿ ಸಹಾಯ್ *ಫಿರಾಕ್* ಗೋರಖ್‍‍ಪುರಿ*' (೧೮೯೬-೧೯೮೨) ಇವರು ಪ್ರಮುಖ ಉರ್ದು ಕವಿಗಳು. ಸಾಹಿರ್ ಲುಧಿಯಾನ್ವಿ, ಮಹಮ್ಮದ್ ಇಕ್ಬಾಲ್‍‍ರಂತಹ ಅನೇಕ ಹೆಸರಾಂತ ಉರ್ದು ಕವಿಗಳಿದ್ದ ಕಾಲದಲ್ಲಿ ಇವರು ಉತ್ತಮ ಉರ್ದು ಕವಿಗಳಾಗಿ ಪ್ರಸಿದ್ಧಿ ಪಡೆದರು. ಇವರ ಬೃಹತ್ ಕವನ ಸಂಕಲನ *ಗುಲ್-ಏ-ನಗ್ಮಾ*ಕ್ಕೆ ಜ್ಞಾನಪೀಠ ಪ್ರಶಸ್ತಿಯು ದೊರೆಯಿತು.
ಗೋರಖ್ ಪುರದ ಕಾಯಸ್ಥ ಕುಟುಂಬವೊಂದರಲ್ಲಿ ಫಿರಾಕ್ ಪಬ್ಲಿಕ್ ಸರ್ವಿಸ್ ಕಮಿಷನ್ ಹುದ್ದೆಗೆ ಅಯ್ಕೆಯಾದರು. ಅದನ್ನು ತೊರೆದು ಅಲಹಾಬಾದ್ ವಿಶ್ವವಿದ್ಯಾನಿಲಯದಲ್ಲಿ ಆಂಗ್ಲ ಭಾಷೆಯ ಅಧ್ಯಾಪಕರಾಗಿ ಸೇರಿಕೊಂಡರು. ಇಲ್ಲಿಯೇ ತಮ್ಮ ಹೆಚ್ಚಿನ ಉರ್ದು ಕಾವ್ಯ ಬೆಳವಣಿಗೆಯನ್ನು ಮಾಡಿದರು. ೧೯೬೦ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಮತ್ತೊ ೧೯೭೦ರಲ್ಲಿ ಸಾಹಿತ್ಯ ಅಕಾಡೆಮಿಯ ಫೆಲೋಶಿಪ್ಪನ್ನು ಪಡೆದುಕೊಂಡರು. 
 
## ಪ್ರಶಸ್ತಿಗಳು 
* 1960 - ಉರ್ದು ಭಾಷೆಯಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ 
* 1968 - ಪದ್ಮಭೂಷಣ 
* 1968 - ಸೋವಿಯತ್ ಲ್ಯಾಂಡ್ ನೆಹರು ಪ್ರಶಸ್ತಿ 
* 1969 - ಜ್ಞಾನಪೀಠ ಪ್ರಶಸ್ತಿ (ಉರ್ದು ಸಾಹಿತ್ಯಕ್ಕೆ ಮೊದಲ ಜ್ಞಾನಪೀಠ ಪ್ರಶಸ್ತಿ) 
* 1970 - ಸಾಹಿತ್ಯ ಅಕಾಡೆಮಿ ಫೆಲೋಶಿಪ್ 
* 1981 - ಘಾಲಿಬ್ ಅಕಾಡೆಮಿ ಪ್ರಶಸ್ತಿ 
 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ: ೧೮೯೬ ಜನನ
ವರ್ಗ: ೧೯೮೨ ನಿಧನ
ರಾಬಿನ್ ಸಿಂಗ್

thumb|ರಾಬಿನ್ ಸಿಂಘ್

(ಜನನ: ಸೆಪ್ಟೆಂಬರ್ ೧೪ ೧೯೬೩) ಭಾರತದ ಮಾಜಿ ಕ್ರಿಕೆಟ್ ಆಟಗಾರ. ಭಾರತದ ಕ್ರಿಕೆಟ್ ತಂಡದ ಮಾಜಿ ಸದಸ್ಯ **ರಾಬಿನ್ ಸಿಂಗ್** ರವರ ತೊಟ್ಟಿಲ ಹೆಸರು, ರಬೀಂದ್ರ ರಾಮನಾರಾಯಣ ಸಿಂಗ್ ಎಂದು. ಅವರು ಚಿಕ್ಕವಯಸ್ಸಿನಲ್ಲೇ ಭಾರತಕ್ಕೆ ಬಂದು ೧೯೮೧-೮೨ ರಸಾಲಿನಲ್ಲಿ ತಮಿಳುನಾಡಿನ ಪರವಾಗಿ ಆಟವಾಡಿದ್ದರು. ೧೩೬ ಒಂದು ದಿನದ ಆಟದಲ್ಲಿ ಪಾಲ್ಗೊಂಡ ರಾಬಿನ್ ಸಿಂಗ್, ಒಬ್ಬ 'ಅತ್ಯುತ್ತಮ ಫೀಲ್ಡರ್' ಎಂದು ಹೆಸರುಮಾಡಿದ್ದಾರೆ.
## ಜನನ
ಭಾರತೀಯ ಮೂಲದ ಕೆರೆಬಿಯನ್ ದ್ವೀಪದ ಟ್ರೆನಿಡಾಡ್ ಮತ್ತು ಟೊಬೇಗೋ ದೇಶದಲ್ಲಿ ಜನಿಸಿದರು. ೧೯೮೯ ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ಆಡುವ ಮೂಲಕ 'ಅಂತಾರಾಷ್ಟ್ರೀಯ ಕ್ರಿಕೆಟ್ ಮೈದಾನ'ಕ್ಕೆ ಪಾದಾರ್ಪಣೆಮಾಡಿದ ಅವರು ಕೆಲವು ಸಮಯ ವೈಯಕ್ತಿಕ ಕಾರಣಗಳಿಂದಾಗಿ ಆಟದಿಂದ ಹೊರಗಿದ್ದರು.
## ನಿವೃತ್ತಿ
ಸನ್, ೨೦೦೪ ರಲ್ಲಿ ಕ್ರಿಕೆಟ್ ಆಟದಿಂದ ನಿವೃತ್ತಿ ಪಡೆದಿದ್ದಾರೆ.

## ಉಲ್ಲೇಖನಗಳು
## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಟಿ. ಶಿವಶಂಕರ ಪಿಳ್ಳೈ

thumb|ಟಿ. ಶಿವಶಂಕರ ಪಿಳ್ಳೈ
**ತಕಾಳಿ ಶಿವಶಂಕರ್ ಪಿಳ್ಳೈ**(೧೭ ಏಪ್ರಿಲ್,೧೯೧೨-೧೦ ಏಪ್ರಿಲ್,೧೯೯೯) ಇವರು ಮಲಯಾಳಂ ಭಾಷೆಯ ಪ್ರಮುಖ ಕಾದಂಬರಿಕಾರರು ಮತ್ತು ಸಣ್ಣ ಕಥೆಗಳ ಲೇಖಕರು.

## ಬಾಹ್ಯ ಸಂಪರ್ಕ
*
*
*
*

ವರ್ಗ:ಸಾಹಿತಿಗಳು
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:೧೯೧೨ ಜನನ
ವರ್ಗ:೧೯೯೯ ನಿಧನ
ಉಮಾಶಂಕರ್ ಜೋಶಿ

**ಉಮಾಶಂಕರ್ ಜೋಶಿ**(೧೨ ಜುಲೈ,೧೯೧೧-೧೯ ಡಿಸೆಂಬರ್,೧೯೯೯) ಇವರು ಗುಜರಾತಿ ಬಾಷೆಯ ಲೇಖಕರು, ಚಿಂತಕರು ಮತ್ತು ಕವಿ. ೧೯೬೭ರಲ್ಲಿ ಇವರಿಗೆ ಜ್ಞಾನಪೀಠ ಪ್ರಶಸ್ತಿಯು ದೊರಕಿತು.
ಗುಜರಾತ್ ರಾಜ್ಯದ ಸಬರ್‍ಕಾಂತ ಜಿಲ್ಲೆಯ ಬಾಮ್ನ ಎಂಬಲ್ಲಿ ಜನಿಸಿದ ಉಮಾಶಂಕರ್ ಜೋಶಿ, ಮುಂಬಯಿ ವಿಶ್ವವಿದ್ಯಾಲಯದಲ್ಲಿ ಸಂಸ್ಕೃತದಲ್ಲಿ ಎಂ.ಎ ಪಡೆದರು.
೧೯೨೯ರಿಂದ ೧೯೩೭ರವರೆಗೆ ಸ್ವಾತಂತ್ರ್ಯ ಚಳುವಳಿಯಲ್ಲಿ ಭಾಗವಸಿಹಿದ ಜೋಶಿ, ಸಾಬರ್ಮತಿ, ಯರವಾಡ ಮತ್ತು ವಿಸಾಪುರ ಜೈಲುಗಳಲ್ಲಿ ಬಂಧಿಯಾಗಿದ್ದರು. 
೧೯೩೭ರಲ್ಲಿ ಮುಂಬಯಿಯಲ್ಲಿ ಶಿಕ್ಷಕರಾಗಿ ವೃತ್ತಿಜೀವನ ಶುರುಮಾಡಿದ ಜೋಷಿ, ೧೯೫೪ರ ಹೊತ್ತಿಗೆ ಗುಜರಾತ್ ವಿಶ್ವವಿದ್ಯಾಲಯದಲ್ಲಿ ಗುಜರಾತಿ ಸಾಹಿತ್ಯದ ಪ್ರೊಫೆಸರ್ ಆಗಿ ನೇಮಕವಾದರು.
೧೯೬೬-೭೨ ವರೆಗೆ ಗುಜರಾತ್ ವಿಶ್ವವಿದ್ಯಾಲಯದ ಉಪಕುಲಪತಿಯಾಗಿ ದುಡಿದರು.
೧೯೬೮ರ ಜ್ಞಾನಪೀಠ ಪ್ರಶಸ್ತಿಯನ್ನು *ನಿಶಿಥ (ಮಧ್ಯರಾತ್ರಿಯ ದೇವರುಗಳು)* ಎಂಬ ಕವನ ಸಂಕಲನಕ್ಕೆ ಪಡೆದರು.
ಗುಜರಾತ್‍ದಿಂದ ರಾಜ್ಯಸಭೆ ಸದಸ್ಯರೂ ಆಗಿ ಸೇವೆ ಸಲ್ಲಿಸಿದರು.
## ಬಾಹ್ಯ ಸಂಪರ್ಕಗಳು
* Official Website of Umashankar Joshi 
* Umashankar Joshi Poems 
* Biographical blogpost about Umashankar Joshi

ವರ್ಗ:ಸಾಹಿತಿಗಳು
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಭಾರತೀಯ ನೌಕಾಪಡೆಯ ಮುಖ್ಯಸ್ಥರು

ಚೀಫ್ ಆಫ್ ಸ್ಟಾಫ್ ಆಫ್ ಇಂಡಿಯನ್ ನೇವಿ (ಭಾರತೀಯ ನೌಕಾಪಡೆಯ ಮುಖ್ಯಸ್ಥ) ಇದು ಭಾರತದ ನೌಕಪಡೆಯ ಅತ್ಯುನ್ನತ ಹುದ್ದೆ. ಇವರನ್ನು ಆಡ್ಮಿರಲ್ ಎಂಬ ಹೆಸರಿನಿಂದ ಕರೆಯುತ್ತಾರೆ.

## ಇವನ್ನೂ ಓದಿರಿ
*ಭಾರತೀಯ ಭೂಸೇನೆಯ ಮುಖ್ಯಸ್ಥರು
*ಭಾರತೀಯ ವಾಯುಸೇನೆಯ ಮುಖ್ಯಸ್ಥರು

ವರ್ಗ: ಭಾರತೀಯ ಸೈನ್ಯ
ವರ್ಗ: ರಕ್ಷಣಾಪಡೆಯ ಹುದ್ದೆಗಳು
ವರ್ಗ: ರಕ್ಷಣಾಪಡೆಯ ಮುಖ್ಯಸ್ಥರು
ವರ್ಗ: ಭಾರತೀಯ ರಕ್ಷಣಾಪಡೆಯ ಮುಖ್ಯಸ್ಥರು
ವರ್ಗ: ಭಾರತೀಯ ನೌಕಾಪಡೆಯ ಮುಖ್ಯಸ್ಥರು
ವರ್ಗ: ಭಾರತೀಯ ನೌಕಾ ಸೇನೆ
ಭಾರತೀಯ ಭೂಸೇನೆಯ ಮುಖ್ಯಸ್ಥರು

### ಪಟ್ಟಿ
† ಅಧಿಕಾರದಲ್ಲಿದ್ದಾಗ ನಿಧನ

; ಭಾರತೀಯ ಸೇನೆಯ ಕಮಾಂಡರ್ ಇನ್ ಚೀಫ್ (1947–1948)

; ಭಾರತೀಯ ಸೇನೆಯ ಮುಖ್ಯಸ್ಥ ಹಾಗೂ ಕಮಾಂಡರ್ ಇನ್ ಚೀಫ್ (1948–1955)

; ಭೂಸೇನಾ ಮುಖ್ಯಸ್ಥರು (1955–ಪ್ರಸ್ತುತ)

## ಇವನ್ನೂ ನೋಡಿರಿ
*ಭಾರತೀಯ ವಾಯುಸೇನೆಯ ಮುಖ್ಯಸ್ಥರು
*ಭಾರತೀಯ ನೌಕಾಪಡೆಯ ಮುಖ್ಯಸ್ಥರು

ವರ್ಗ: ಭಾರತೀಯ ಸೈನ್ಯ
ವರ್ಗ: ರಕ್ಷಣಾಪಡೆಯ ಹುದ್ದೆಗಳು
ವರ್ಗ: ರಕ್ಷಣಾಪಡೆಯ ಮುಖ್ಯಸ್ಥರು
ವರ್ಗ: ಭಾರತೀಯ ರಕ್ಷಣಾಪಡೆಯ ಮುಖ್ಯಸ್ಥರು 
ವರ್ಗ: ಭಾರತೀಯ ಭೂಸೇನೆಯ ಮುಖ್ಯಸ್ಥರು
ವರ್ಗ: ಭಾರತೀಯ ಭೂಸೇನೆ
ಎಂ.ಟಿ.ವಾಸುದೇವನ್ ನಾಯರ್

thumb|ಎಂ. ಟಿ. ವಾಸುದೇವನ್ ನಾಯರ್

**ಎಂ.ಟಿ.ವಾಸುದೇವನ್ ನಾಯರ್**(ಮಲಯಾಳಂ: എം ടി വാസുദേവന്‍ നായര്‍ ) ಒಬ್ಬ ಪ್ರಸಿದ್ಧ ಮಲಯಾಳಂ ಬಾಷೆಯ ಲೇಖಕ, ಚಲನಚಿತ್ರ ಕಥಾ ಲೇಖಕ ಮತ್ತು ಚಲನಚಿತ್ರ ನಿರ್ದೇಶಕ. *ಎಂ.ಟಿ* ಎಂದೇ ಇವರು ಪ್ರಸಿದ್ಧರಾಗಿದ್ದಾರೆ. ಇವರು ಆಗಸ್ಟ ೯, ೧೯೩೩ರಲ್ಲಿ ಕೇರಳದ ಪಾಲಕ್ಕಾಡ್ ಜಿಲ್ಲೆಯ ಕುಡಲೂರಿನಲ್ಲಿ ಜನಿಸಿದರು. ನ್ಯುಯಾರ್ಕ್‍ನಲ್ಲಿ ನಡೆದ ಸಣ್ಣ ಕಥೆ ಸ್ಪರ್ಧೆಯಲ್ಲಿ ಇವರು ಪ್ರಶಸ್ತಿ ಪಡೆದರು.
## ಬಾಹ್ಯ ಸಂಪರ್ಕ
* Personal website 
* Cinema of Malayalam - MT Vasudevan Nair 
* OPPOL (short story, English translation) - MT Vasudevan Nair - excerpt
* Biography of MT Vasudevan Nair from International Literature Festival, Berlin 
* Hindu Online - A tribute to Pazhassi Raja 
* all the books by MT Vasudevan Nair in Malayalam 
* Online Bookstore for MT Works 
* IMDB profile page

ವರ್ಗ:ಸಾಹಿತಿಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:ಚಲನಚಿತ್ರ ನಿರ್ದೇಶಕರು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಭಾರತೀಯ ವಾಯುಸೇನೆಯ ಮುಖ್ಯಸ್ಥರು

## ಮುಖ್ಯಸ್ಥರು 
### ಸ್ವಾತಂತ್ರ್ಯದ ಮೊದಲ ವಾಯು ಸಿಬ್ಬಂದಿಯ ಮುಖ್ಯಸ್ಥರು 
*೧೯೩೧ - ೧೯೩೫ ಏರ್ ವೈಸ್-ಮಾರ್ಷಲ್, ನಂತರ ಏರ್ ಮಾರ್ಷಲ್ ಸರ್ ಜಾನ್ ಸ್ಟೀಲ್ 
*೧೯೩೫ - ೧೯೩೭ ಏರ್ ಮಾರ್ಷಲ್ ಸರ್ ಎಡ್ಗರ್ ಲುಡ್ಲೌ-ಹೆವಿಟ್ಟ್ 
*೧೯೩೫ - ೧೯೩೭ ಏರ್ ಮಾರ್ಷಲ್ ಸರ್ ಫಿಲಿಪ್ ಜೌಬೆರ್ಟ್ ಡೇ ಲ ಫೆರ್ಟ 
*೧೯೩೯ - ೧೯೪೦ ಏರ್ ಮಾರ್ಷಲ್ ಸರ್ ಜಾನ್ ಹಿಗ್ಗಿನ್ಸ್ 
*೧೯೪೦ - ೧೯೪೨ ಏರ್ ಮಾರ್ಷಲ್ ಸರ್ ಪ್ಯಾಟ್ರಿಕ್ ಪ್ಲೇಫೇರ್ 
*೧೯೪೨ - ೧೯೪೩ ಏರ್ ಮಾರ್ಷಲ್ ಸರ್ ರಿಚರ್ಡ್ ಪೀರ್ಸ 
*೧೯೪೩ - ೧೯೪೪ ಏರ್ ಮಾರ್ಷಲ್ ಸರ್ ಗೈ ಗಾರೊಡ್ (ಉಪ ಕಮಾಂಡರ್)
*೧೯೪೪ - ೧೯೪೬ ಏರ್ ವೈಸ್-ಮಾರ್ಷಲ್ ಎಂ ಥಾಮಸ್ 
*೧೯೪೬ ಏರ್ ಮಾರ್ಷಲ್ ಸರ್ ರೋಡ್ರಿಕ್ ಕಾರ್ 
*೧೯೪೬ - ೧೯೪೭ ಏರ್ ಮಾರ್ಷಲ್ ಸರ್ ಹ್ಯೂ ವಾಲ್ಮ್ಸ್ಲೇಯ್ 

### ಸ್ವಾತಂತ್ರ್ಯದ ನಂತರ ವಾಯು ಸಿಬ್ಬಂದಿಯ ಮುಖ್ಯಸ್ಥರು 
*೧೯೪೭ - ೧೯೫೦ ಏರ್ ಮಾರ್ಷಲ್ ಸರ್ ಥಾಮಸ್ ಎಲ್ಮ್ಹಿರ್ಸ್ಟ್ 
*೧೯೫೦ - ೧೯೫೧ ಏರ್ ಮಾರ್ಷಲ್ ಸರ್ ರೊನಾಲ್ಡ್ ಇವೆಲಾ-ಚಾಪ್ಮನ್ 
*೧೯೫೧ - ೧೯೫೪ ಏರ್ ಮಾರ್ಷಲ್ ಸರ್ ಗೆರಾಲ್ಡ್ ಗಿಬ್ಬ್ಸ್ 

### ೧೯೫೪ ರ ನಂತರದ **ವಾಯು ಸಿಬ್ಬಂದಿಯ ಮುಖ್ಯಸ್ಥರು** 
*೧೯೫೪ - ೧೯೬೦ ಏರ್ ಮಾರ್ಷಲ್ ಸುಬ್ರೊತೊ ಮುಖರ್ಜಿ 
*೧೯೬೦ - ೧೯೬೪ ಏರ್ ಮಾರ್ಷಲ್ ಅಸ್ಪಿ ಇಂಜಿನಿಯರ್ 
*೧೯೬೪ - ೧೯೬೯ ಏರ್ ಮಾರ್ಷಲ್ ಅರ್ಜನ್ ಸಿಂಗ್ 
*೧೯೬೯ - ೧೯೭೩ ಏರ್ ಚೀಫ್ ಮಾರ್ಷಲ್ ಪ್ರತಾಪ್ ಚಂದ್ರ ಲಾಲ್ 
*೧೯೭೩ - ೧೯೭೬ ಏರ್ ಚೀಫ್ ಮಾರ್ಷಲ್ ಓಂ ಪ್ರಕಾಶ್ ಮೆಹ್ರಾ 
*೧೯೭೬ - ೧೯೭೮ ಏರ್ ಚೀಫ್ ಮಾರ್ಷಲ್ ಹೃಷಿಕೇಶ್ ಮೂಲಗವ್ಕಾರ್ 
*೧೯೭೮ - ೧೯೮೧ ಏರ್ ಚೀಫ್ ಮಾರ್ಷಲ್ ಇದ್ರಿಸ್ ಲತೀಫ್ 
*೧೯೮೧ - ೧೯೮೪ ಏರ್ ಚೀಫ್ ಮಾರ್ಷಲ್ ದಿಲ್ಬಾಗ್ ಸಿಂಗ್  
*೧೯೮೪ - ೧೯೮೫ ಏರ್ ಚೀಫ್ ಮಾರ್ಷಲ್ ಲಕ್ಷ್ಮಣ್ ಕಾತ್ರೆ 
*೧೯೮೫ - ೧೯೮೮ ಏರ್ ಚೀಫ್ ಮಾರ್ಷಲ್ ಡೆನಿಸ್ ಲ ಫಾಂಟೈನ್ 
*೧೯೮೮ - ೧೯೯೧ ಏರ್ ಚೀಫ್ ಮಾರ್ಷಲ್ ಸುರಿಂದರ್ ಮೆಹ್ರಾ 
*೧೯೯೧ - ೧೯೯೩ ಏರ್ ಚೀಫ್ ಮಾರ್ಷಲ್ ನಿರ್ಮಲ್ ಚಂದ್ರ ಸೂರಿ
*೧೯೯೩ - ೧೯೯೫ ಏರ್ ಚೀಫ್ ಮಾರ್ಷಲ್ ಸ್ವರೂಪ್ ಕೌಲ್
*೧೯೯೫ - ೧೯೯೮ ಏರ್ ಚೀಫ್ ಮಾರ್ಷಲ್ ಸತೀಶ್ ಸರೀನ್
*೧೯೯೮ - ೨೦೦೧ ಏರ್ ಚೀಫ್ ಮಾರ್ಷಲ್ ಅನಿಲ್ ಟಿಪ್ನಿಸ್
*೨೦೦೧ - ೨೦೦೪ ಏರ್ ಚೀಫ್ ಮಾರ್ಷಲ್ ಶ್ರೀನಿವಾಸಪುರಮ್ ಕೃಷ್ಣಸ್ವಾಮಿ
*೨೦೦೪ - ೨೦೦೭ ಏರ್ ಚೀಫ್ ಮಾರ್ಷಲ್ ಶಶೀಂದ್ರ ಪಾಲ್ ತ್ಯಾಗಿ
*೨೦೦೭ - ೨೦೦೯ ಏರ್ ಚೀಫ್ ಮಾರ್ಷಲ್ ಫಲಿ ಹೋಮಿ ಮೇಜರ್
*೨೦೦೯ - ೨೦೧೧ ಏರ್ ಚೀಫ್ ಮಾರ್ಷಲ್ ಪ್ರದೀಪ್ ವಸಂತ ನಾಯಕ್ 
*೨೦೧೧ - ೨೦೧೩ ಏರ್ ಚೀಫ್ ಮಾರ್ಷಲ್ ನಾರ್ಮನ್ ಅನಿಲ್ ಕುಮಾರ್ ಬ್ರೌನ್ 
*೨೦೧೩ - ೨೦೧೬ ಏರ್ ಚೀಫ್ ಮಾರ್ಷಲ್ ಅರುಪ್ ರಾಹಾ 
*೨೦೧೬ - ೨೦೧೯ ಏರ್ ಚೀಫ್ ಮಾರ್ಷಲ್ ಬೀರೇಂದರ್ ಸಿಂಗ್ ಧನೋವಾ 
*೨೦೧೯ ರಿಂದ ಸಧ್ಯದವರೆಗೆ ಏರ್ ಚೀಫ್ ಮಾರ್ಷಲ್ ರಾಕೇಶ್ ಕುಮಾರ್ ಸಿಂಗ್ ಭದೌರಿಯಾ

### ಮಾರ್ಷಲ್ ಆಫ್ ದಿ ಏರ್ ಫೋರ್ಸ್ 
ಈ ಶ್ರೇಣಿಯನ್ನು ಒಮ್ಮೆ ಮಾತ್ರ ನೀಡಲಾಗಿದೆ. ಮಾರ್ಷಲ್ ಆಫ್ ದಿ ಏರ್ ಫೋರ್ಸ್ ಅರ್ಜನ್ ಸಿಂಗ್ ರವರಿಗೆ ಜನವರಿ ೨೦೦೨ ರಲ್ಲಿ ಈ ಶ್ರೇಣಿಯೊಂದಿಗೆ ಸನ್ಮಾನಿಸಲಾಯಿತು. ಈ ಶ್ರೇಣಿಯು ಭಾರತೀಯ ವಾಯು ಪಡೆಯ ಅತಿಹೆಚ್ಚಿನ ಶ್ರೇಣಿಯಾಗಿರುತ್ತದೆ.  ಈ ಶ್ರೇಣಿಯು ಭಾರತೀಯ ಭೂಸೇನೆಯ ಪಂಚತಾರಾ ಶ್ರೇಣಿ **ಫೀಲ್ಡ್ ಮಾರ್ಷಲ್** ಹಾಗೂ ಭಾರತೀಯ ನೌಕಾಪಡೆಯ ಪಂಚತಾರಾ ಶ್ರೇಣಿ **ಅಡ್ಮಿರಲ್ ಆಫ್ ದಿ ಫ್ಲೀಟ್**  ಗೆ ಸಮಾನವಾಗಿರುತ್ತದೆ.

## ಇವನ್ನೂ ನೋಡಿ
*ಭಾರತೀಯ ಭೂಸೇನೆಯ ಮುಖ್ಯಸ್ಥರು
*ಭಾರತೀಯ ನೌಕಾಪಡೆಯ ಮುಖ್ಯಸ್ಥರು

ವರ್ಗ: ಭಾರತೀಯ ವಾಯುಸೇನೆ
ವರ್ಗ: ರಕ್ಷಣಾಪಡೆಯ ಹುದ್ದೆಗಳು
ವರ್ಗ: ರಕ್ಷಣಾಪಡೆಯ ಮುಖ್ಯಸ್ಥರು
ವರ್ಗ: ಭಾರತೀಯ ರಕ್ಷಣಾಪಡೆಯ ಮುಖ್ಯಸ್ಥರು
ಫಾರ್ಮುಲಾ ಒನ್

thumb|ಜುವಾನ್ ಮ್ಯಾನುಯೆಲ್ ಫಾಂಗಿಯೊ 1954 ಮತ್ತು 1955 ಪ್ರಶಸ್ತಿಗಳನ್ನು ಗೆದ್ದ ಮರ್ಸಿಡಿಸ್ ಬೆಂಜ್ W196 ನ ಚಿತ್ರ.
**ಫಾರ್ಮುಲಾ ಒನ್**, ಅಥವಾ **ಎಫ್೧**, ಒಂದು ವಾಹನ ಓಟದ ಪಂದ್ಯ. ಇದರ ವಿಧಾಯಕ ಸಂಸ್ಥೆಯ ಹೆಸರು 'ಎಫ್ಐಎ' ಎಂದು. ಎಫ್೧ ವಿಶ್ವ ಕ್ರೀಡಾಕೂಟವು ಹಲವಾರು ಸರಣಿಯ ಪಂದ್ಯಗಳನ್ನು ಒಳಗೊಂಡಿರುತ್ತದೆ. ಈ ಪಂದ್ಯಗಳನ್ನು 'ಗ್ರ್ಯಾಂಡ್ ಪ್ರೀ' ಎಂದು ಕರೆಯುತ್ತಾರೆ.

ವರ್ಗ:ಕ್ರೀಡೆ
ಗೋಡೆ

[thumb|200px|right|[ಇಟ್ಟಿಗೆಯ ಗೋಡೆ]]

**ಗೋಡೆ**ಎಂದರೆ ನಿರ್ದಿಷ್ಟ ಪ್ರದೇಶವನ್ನು ಗುರುತಿಸುವ ಯಾ ರಕ್ಷಿಸುವ ಒಂದು ನಿರ್ಮಾಣ.ಸಾಮಾನ್ಯವಾಗಿ ಗೋಡೆ ಒಂದು ಕಟ್ಟಡವನ್ನು ಆಧರಿಸುತ್ತದೆ,ಕೊಠಡಿಗಳನ್ನು ನಿರ್ಮಿಸುತ್ತದೆ ಅಥವಾ ಒಂದು ನಿರ್ದಿಷ್ಟ ಪ್ರದೇಶವನ್ನು ವಿಭಜಿಸುತ್ತದೆ.

ವರ್ಗ:ನಿರ್ಮಾಣ
ವರ್ಗ:ವಾಸ್ತುಶಿಲ್ಪ
ಆಶಾಪೂರ್ಣ ದೇವಿ

**ಆಶಾಪೂರ್ಣಾ ದೇವಿ** (Bengali: আশাপূর্ণা দেবী) (೧೯೦೯-೧೯೯೫) ಇವರು ಬೆಂಗಾಲಿ ಭಾಷೆಯ ಪ್ರಮುಖ ಕಾದಂಬರಿಕಾರ್ತಿ ಮತ್ತು ಕವಯಿತ್ರಿ. 

## ಸಾಹಿತ್ಯ ಕೃತಿಗಳು
### ತ್ರಿವಳಿ ಕಾದಂಬರಿಗಳು
ತಮ್ಮ ತ್ರಿವಳಿ ಕಾದಂಬರಿಗಳಾದ 
# 'ಪ್ರಥೊಮ್ ಪ್ರತಿಶುತಿ', 
# 'ಸ್ವರ್ಣಲತಾ' ಮತ್ತು 
# 'ಬಕುಲ್ ಕಥಾ' ಮೂಲಕ ೧೨ನೆಯ ಶತಮಾನದ ಮೂರು ತಲೆಮಾರುಗಳ ಬೆಂಗಾಲಿ ಮಹಿಳೆಯರ ಜೀವನ ಚರಿತ್ರೆಯನ್ನು ಚಿತ್ರಿಸಿದ್ದಾರೆ. 

## ಪ್ರಶಸ್ತಿ/ಗೌರವ/ಸನ್ಮಾನ
ಇವರಿಗೆ ಭಾರತ ಸರಕಾರದ 
# ಪದ್ಮಶ್ರೀ, 
# ವಿಶ್ವಭಾರತಿ ವಿಶ್ವವಿದ್ಯಾನಿಲಯದ ದೇಶಿಕೋತ್ತಮ ಪ್ರಶಸ್ತಿ, 
# ಜಬಲ್ಪುರ್, ರಬೀಂದ್ರ ಭಾರತಿ, ಬರ್ದವಾನ್ ಮತ್ತು ಜಾಧವಪುರ್ ವಿಶ್ವವಿದ್ಯಾನಿಲಯಗಳ ಗೌರವ ಡಾಕ್ಟರೇಟ್, 
# ಕೇಂದ್ರ ಸಾಹಿತ್ಯ ಅಕಾಡೆಮಿಯ ಫೇಲೋಶಿಪ್ ಮತ್ತು ಪ್ರತಿಷ್ಠಿತ 
# ಜ್ಞಾನಪೀಠ ಪ್ರಶಸ್ತಿಗಳು ದೊರೆತಿವೆ. 
## ನಿಧನ
ಇವರು ೧೯೯೫ರಲ್ಲಿ ನಿಧನ ಹೊಂದಿದರು. 

## External links 
*ಆಶಾಪೂರ್ಣಾ ದೇವಿಯವರ ಜೀವನ ಪರಿಚಯ 

ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸಾಹಿತಿಗಳು
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಬಾವಿ

[thumb|right|200px|[ಚೆನ್ನೈ ನಗರದ ಒಂದು ಬಾವಿ.]]
**ಬಾವಿ** ಎಂದರೆ ನೀರನ್ನು ಪಡೆಯಲು ನೆಲವನ್ನು ಕೊರೆದು ಮಾಡಿದ ಒಂದು ನಿರ್ಮಾಣ.
## ನಮೂನೆಗಳು
, Afghanistan.]]
, near Jerusalem circa 1964]] 
ಬಾವಿಗಳಲ್ಲಿ ಹಲವು ನಮೂನೆಗಳಿವೆ. ಇತ್ತೀಚಿನ ಶತಮಾನದವರೆಗೆ ಕೈಯಿಂದ ಕೊರೆದು ತೆರೆದ ಬಾವಿಗಳೇ ಕುಡಿಯುವ ನೀರಿನ ಮುಖ್ಯ ಆಕಾರಗಳಾಗಿದ್ದವು.ಕೊಳವೆ ಬಾವಿಗಳು ಇತ್ತಿಚಿಗಿನ ಸಂಶೋಧನೆಯ ಫಲವಾಗಿ ಬಳಕೆಗೆ ಬಂದಿವೆ.ಈ ನಮೂನೆಯಲ್ಲಿ ನೆಲವನ್ನು ಆಳದವರೆಗೆ ಕೊರೆದು ಭೂಮಿಯ ಅಂತರ್ಜಲವನ್ನು ಹೊರತೆಗೆಯಲಾಗುತ್ತದೆ.

## ಬಾಹ್ಯ ಸಂಪರ್ಕಗಳು
*Sustainable Groundwater Development theme of the Rural Water Supply Network (RWSN)
*Water Portal - Akvopedia 
*Sustainable Sanitation and Water Management Toolbox
*Find Drilling Contractors
*U.S. Centers for Disease Control and Prevention (CDC) Healthy Water - Water Wells Site covering well basics, guidelines for proper siting and location of wells to avoid contamination, well testing, diseases related to wells, emergency well treatment and other topics.
*US Geological Survey – Ground water: Wells 
*US Geological Survey – Water Science Pictures Flowing Artesian Well 
*American Ground Water Trust
*National Ground Water Association
*Lifewater International Technical Library 
*DIY drilling and Preppers drilling secret outlaw water wells
*Driving a well with a well point 
*Well Construction Technical Resources for NGOs
*The Techniques and Tools  of the  Well-boring
*Restoring a Flooded Well to Service, G. Morgan Powell, Kansas State University, June 2006
*Equations for drainage by wells
*Software for drainage by wells
*Water Wells drilled in Ireland 
*Water Wells drilled in Alberta, Saskatchewan & British Columbia Canada

ವರ್ಗ:ನಿರ್ಮಾಣ
ವರ್ಗ:ನೀರು
ಪ್ರೇಮಾ

**ನೆರವಂಡ ಚೆಟ್ಟಿಚ ಪ್ರೇಮಾ** (ಜನವರಿ ೬, ೧೯೭೭), ಕನ್ನಡ, ತೆಲುಗು, ಮಲಯಾಳಂ ಮತ್ತು ತಮಿಳು ಭಾಷೆಗಳಲ್ಲಿ ನಟಿಸುವ ದಕ್ಷಿಣ ಭಾರತದ ನಟಿ. ಕನ್ನಡದ ೧೯೯೫ರಲ್ಲಿ ಬಂದ *ಸವ್ಯಸಾಚಿ* ಪ್ರೇಮಾ ಅವರ ಮೊದಲ ಚಿತ್ರ. *ಓಂ* ಚಿತ್ರದ ನಟನೆಗೆ ಕರ್ನಾಟಕ ರಾಜ್ಯ ಸರ್ಕಾರ ನೀಡುವ ಅತ್ತ್ಯುತ್ತಮ ನಟಿ ರಾಜ್ಯ ಪ್ರಶಸ್ತಿ ಪಡೆದಿದ್ದಾರೆ. ಅವರು ೨೦೧೭ ರಲ್ಲಿ ಉಪೇಂದ್ರ ಮತ್ತೆ ಬಾ ಚಿತ್ರದಲ್ಲಿ ಭಾಗವಹಿಸಿದ್ದರು.

## ವೈಯಕ್ತಿಕ ಜೀವನ
ಪ್ರೇಮಾ ಬೆಂಗಳೂರಿನಲ್ಲಿ ಜನಿಸಿದರು. ಇವರು ಕೊಡವ ಜನಾಂಗಕ್ಕೆ ಸೇರಿದ್ದು, ನೆರವಂಡ ಮನೆತನದವರು. ಬೆಂಗಳೂರಿನ ಮಹಿಳಾ ಸೇವಾ ಸಮಾಜ ಪ್ರೌಢಶಾಲೆಯ ಬಳಿಕ ಪಿಯುಸಿ ಯನ್ನು ಎಸ್.ಎಸ್.ಎಮ್.ಆರ್.ವಿ ಕಾಲೇಜಿನಲ್ಲಿ ಉತ್ತೀರ್ಣರಾದರು. ಇವರು ರಾಷ್ಟ್ರಮಟ್ಟದಲ್ಲಿ ಹೈ ಜಂಪ್ ಮತ್ತು ವಾಲಿಬಾಲ್ ಆಟದಲ್ಲಿ ಭಾಗವಹಿಸಿದ್ದಾರೆ. ಆಕೆಯ ಕಿರಿಯ ಸಹೋದರ ನೆರವಂಡ ಅಯ್ಯಪ್ಪ ಅವರು ರಣಜಿ ಟ್ರೋಫಿಯಲ್ಲಿ ಕರ್ನಾಟಕವನ್ನು ಪ್ರತಿನಿಧಿಸುವ ಕ್ರಿಕೆಟ್ ಆಟಗಾರರಾಗಿದ್ದರು. ಆಕೆಯ ತಂಗಿ ಇಂದು ಎನ್‌.ಸಿ ದುಬೈನಲ್ಲಿ ವಾಸಿಸುತ್ತಿದ್ದಾರೆ.

## ವೃತ್ತಿ
ಪ್ರೇಮಾ ೧೯೯೫ ರಲ್ಲಿ ರಾಜ್‌ಕುಮಾರ್ ಶಿಬಿರದಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು, ಇವರು ಸವ್ಯಸಾಚಿಯಲ್ಲಿ ಶಿವರಾಜ್‌ಕುಮಾರ್ ಮತ್ತು ಆಟ ಹುಡುಗಾಟದಲ್ಲಿ ರಾಘವೇಂದ್ರ ರಾಜ್‌ಕುಮಾರ್ ಅವರೊಂದಿಗೆ ನಟಿಸಿದರು. ಇವರಿಗೆ ಉಪೇಂದ್ರ ನಿರ್ದೇಶನದ ಮತ್ತೊಂದು ಶಿವರಾಜಕುಮಾರ್ ಅಭಿನಯದ ಓಂ ಚಿತ್ರದಲ್ಲಿ ಪ್ರಮುಖ ಪಾತ್ರವನ್ನು ನೀಡಲಾಯಿತು. ಈ ಚಿತ್ರವು ಬ್ಲಾಕ್ಬಸ್ಟರ್ ಆಗಿ ಹೊರಹೊಮ್ಮಿತು ಮತ್ತು ಅತ್ಯುತ್ತಮ ನಟಿಗಾಗಿ ಕರ್ನಾಟಕ ರಾಜ್ಯ ಪ್ರಶಸ್ತಿಯನ್ನು ಪಡೆದರು. 

೧೯೯೬ ರಲ್ಲಿ ಇವರು ಸುನೀಲ್ ಕುಮಾರ್ ದೇಸಾಯಿ ನಿರ್ದೇಶನದ ನಮ್ಮೂರ ಮಂದಾರ ಹೂವೆ ಚಿತ್ರದಲ್ಲಿ ಶಿವರಾಜ್ ಕುಮಾರ್ ಮತ್ತು ರಮೇಶ್ ಅರವಿಂದ್ ಜೊತೆ ನಟಿಸಿದರು. ಭಾಷಾ ಚಿತ್ರದ ಯಶಸ್ಸಿನ ನಂತರ ತಮಿಳಿನ ನಿರ್ದೇಶಕ ಸುರೇಶ್ ಕ್ರಿಸ್ನಾ ನಿರ್ದೇಶಿಸಿದ ಮೋಹನ್ ಲಾಲ್ ಜೊತೆಗಿನ ದಿ ಪ್ರಿನ್ಸ್ ಚಿತ್ರದ ಮೂಲಕ ಮಲಯಾಳಂಗೆ ಪಾದಾರ್ಪಣೆ ಮಾಡಿದರು. ಅದೇ ವರ್ಷ, ಅವರು ಧರ್ಮ ಚಕ್ರಂ ಮೂಲಕ ತೆಲುಗಿಗೂ ಪಾದಾರ್ಪಣೆ ಮಾಡಿದರು. ಕನ್ನಡದಲ್ಲಿ ಚಂದ್ರಮುಖಿ ಪ್ರಾಣಸಖಿ, ವಿ.ರವಿಚಂದ್ರನ್ ಅವರ ನಾನು ನನ್ನ ಹೆಂಡ್ತಿರು ಮತ್ತು ತೆಲುಗು ಭಾಷೆಯ ಚಿತ್ರ ದೇವಿ ರೂ. ಬಾಕ್ಸ್ ಆಫೀಸ್‌ನಲ್ಲಿ ೧೮ ಕೋಟಿ ಗಳಿಕೆ ಮಾಡಿ ಹಿಂದಿಗೂ ಡಬ್ ಆಗಿತ್ತು.

ಯಜಮಾನ, ಆಪ್ತಮಿತ್ರ, ಜಮಿಂದಾರು, ಕ್ಷಣ ಕ್ಷಣ, ಏಕದಂತ, ಪರ್ವ, ಮತ್ತು ಎಲ್ಲರಲ್ಲಿ ನನ್ನ ಗಂಡ ಎಂಬ ಏಳು ಚಿತ್ರಗಳಲ್ಲಿ ಅವರು ವಿಷ್ಣುವರ್ಧನ್ ಅವರೊಂದಿಗೆ ತೆರೆ ಹಂಚಿಕೊಂಡಿದ್ದಾರೆ.

೨೦೦೬ ರಲ್ಲಿ ಮದುವೆಯಾದ ನಂತರ, ಪ್ರೇಮಾ ಅವರು ತಮ್ಮ ಚಲನಚಿತ್ರ ಕಾರ್ಯಗಳನ್ನು ಕಡಿಮೆ ಮಾಡಿದರು. ವಿರಾಮ ತೆಗೆದುಕೊಳ್ಳುವ ಮೊದಲು ೨೦೦೯ ರಲ್ಲಿ ಅವರ ಕೊನೆಯ ಬಿಡುಗಡೆ ಶಿಶಿರಾ. ೨೦೧೭ ರಲ್ಲಿ ಅವರು ಉಪೇಂದ್ರ ಮತ್ತೆ ಬಾ ಚಿತ್ರದ ಮೂಲಕ ಪುನರಾಗಮನ ಮಾಡಿದರು. ಅವರು ಇಲ್ಲಿಯವರೆಗೆ, ಕನ್ನಡದಲ್ಲಿ ೭೦ ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ಮತ್ತು ತೆಲುಗಿನಲ್ಲಿ ೨೮ ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.

## ಅಭಿನಯಿಸಿದ ಕೆಲವು ಪ್ರಮುಖ ಚಿತ್ರಗಳು
### ಕನ್ನಡ
### ಇತರ ಭಾಷೆಗಳಲ್ಲಿ
# ದ ಪ್ರಿನ್ಸ್ - ಮೋಹನ್ ಲಾಲ್ - ಮಲೆಯಾಳಮ್
# ದೈವತಿಂಟೆ ಮಗನ್ - ಮಲೆಯಾಳಮ್
# ದೇವಿ - ತೆಲುಗು
# ದೇವಿ ಅಭಯಮ್ - ತೆಲುಗು
# ಅಮ್ಮ ನಾಗಮ್ಮ - ತೆಲುಗು
# ಧರ್ಮಚಕ್ರಮ್ - ತೆಲುಗು
# ಮಾ ಆವಿದ ಕಲೆಕ್ಟರ್ - ತೆಲುಗು - ಜಗಪತಿಬಾಬು - ಕೋಡಿ ರಾಮಕೃಷ್ಣ - ೧೯೯೮

## ಪ್ರಶಸ್ತಿಗಳು
# *ಓಂ* ಚಿತ್ರಕ್ಕೆ ೧೯೯೫ರ ಅತ್ಯುತ್ತಮ ನಟಿಯೆಂದು ರಾಜ್ಯ ಪ್ರಶಸ್ತಿ.
# *ಕನಸುಗಾರ* ಚಿತ್ರಕ್ಕೆ ೨೦೦೧ರ ಅತ್ಯುತ್ತಮ ನಟಿಯೆಂದು ಫಿಲ್ಮ್ ಫೇರ್ ಪ್ರಶಸ್ತಿ.
# ಸ್ಕ್ರೀನ್ ವಿಡಿಯೊಕಾನ್ ಪ್ರಶಸ್ತಿ.
# ಉದಯ ಟಿ ವಿ ಪ್ರಶಸ್ತಿ.
# ದೇವಿಕಾರಾಣಿ ಪ್ರಶಸ್ತಿ.
# ಚಿತ್ರಪ್ರೇಮಿಗಳ ಸಂಘದ ಪ್ರಶಸ್ತಿ.
# ಸಿನಿಮಾ ಎಕ್ಸ್‌ಪ್ರೆಸ್ ಪ್ರಶಸ್ತಿ.

## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಕೊಡಗು ಜಿಲ್ಲೆ
ವರ್ಗ:ಕೊಡವರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಬಾಲಿವುಡ್

**ಬಾಲಿವುಡ್** ಮುಂಬಯಿ ನಗರದಲ್ಲಿ ನೆಲೆ ಹೊಂದಿರುವ ಹಿಂದಿ ಚಲನಚಿತ್ರರಂಗದ ಅನೌಪಚಾರಿಕ ಹೆಸರು. ಈ ಹೆಸರು ಮುಂಬಯಿನ ಮುಂಚಿನ ಹೆಸರಾದ "ಮುಂಬಯಿ" ಮತ್ತು ಅಮೇರಿಕ ದೇಶದ ಹಾಲಿವುಡ್ ಚಿತ್ರರಂಗ ಪದಗಳ ಸಮ್ಮಿಶ್ರಣ.

*
ಉತ್ತರ

ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ ಒಂದು. ಬಡಗಣ ಎಂದೂ ಕರೆಯುತ್ತಾರೆ.
ಹಿಂದೂ ಧರ್ಮದ ಪ್ರಕಾರ ಕುಬೇರ ಈ ದಿಕ್ಕಿನ ಅಧಿಪತಿ.

ವರ್ಗ:ದಿಕ್ಕುಗಳು
ದಿಕ್ಕು

thumb|right|200px|ದಿಕ್ಕುಗಳು
**ದಿಕ್ಕು** ಭೂಗೋಳಶಾಸ್ತ್ರದಲ್ಲಿ ಭೂಮಿಯ ಅಕ್ಷದ ಆಧಾರದ ಮೇಲೆ ಸ್ಥಳಗಳನ್ನು ಗುರುತಿಸುವ ಒಂದು ವಿಧಾನ. ನಾಲ್ಕು ಪ್ರಧಾನ ದಿಕ್ಕುಗಳು ಹಾಗೂ ನಾಲ್ಕು ಉಪ ದಿಕ್ಕುಗಳಿವೆ.

## ಪ್ರಧಾನ ದಿಕ್ಕುಗಳು
#ಮೂಡಣ (ಪೂರ್ವ) 
#ಪಡುವಣ (ಪಶ್ಚಿಮ)
#ಬಡಗಣ (ಉತ್ತರ)
#ತೆಂಕಣ (ದಕ್ಷಿಣ)

## ಉಪ ದಿಕ್ಕುಗಳು
#ವಾಯವ್ಯ
#ನೈರುತ್ಯ
#ಆಗ್ನೇಯ
#ಈಶಾನ್ಯ

## ಉಲ್ಲೇಖಗಳು 
ದಿಕ್ಕುಗಳು
ವರ್ಗ:ಭೂಗೋಳ
ದಕ್ಷಿಣ

with south at the bottom.]]

**ದಕ್ಷಿಣ**ವು ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ ಒಂದು. ಇದನ್ನು **ತೆಂಕಣ** ಎಂದೂ ಕರೆಯುತ್ತಾರೆ. ಹಿಂದೂ ಧರ್ಮದ ಪ್ರಕಾರ ಯಮ ಈ ದಿಕ್ಕಿನ ಅಧಿಪತಿ.

ವರ್ಗ:ದಿಕ್ಕುಗಳು
ಪೂರ್ವ

**ಪೂರ್ವವು** ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ  ಒಂದಾಗಿದೆ. ಇದು ಪಶ್ಚಿಮ ದಿಕ್ಕಿಗೆ ವಿರುದ್ಧದಲ್ಲಿರುವ ದಿಕ್ಕಾಗಿದೆ.

## ವ್ಯುತ್ಪತ್ತಿ
ಇತರ ಭಾಷೆಗಳಲ್ಲಿಯು ಪೂರ್ವವು ಸೂರ್ಯನು ಉದಯಿಸುವ ದಿಕ್ಕು ಎಂಬ ಅಂಶದಿಂದ  ರೂಪುಗೊಂಡಿದೆ: ಇದನ್ನು ಇಂಗ್ಲೀಷ್‍ನಲ್ಲಿ ಇಸ್ಟ್ ಎಂದು ಕರಯುತ್ತಾರೆ. ಪ್ರೊಟೊ-ಜರ್ಮಾನಿಕ್‍ದಲ್ಲಿ *ಆಸ್-ಟು- ಅಥವಾ * ಆಸ್ಟ್ರಾ ಎಂದು ಕರೆಯುತ್ತಾರೆ. ಅಂದರೆ: - "ಪೂರ್ವ", "ಸೂರ್ಯೋದಯದ ಕಡೆಗೆ". ಪ್ರೋಟೋ-ಇಂಡೋ-ಯುರೋಪ್‍ದಲ್ಲಿ *ಆಸ್ ಅಂದರೆ - "ಶೈನ್," ಅಥವಾ "ಡಾನ್". ಹಳೆಯ ಹೈ ಜರ್ಮನ್‍ನಲ್ಲಿ *ಓಸ್ಟಾರ್ - "ಪೂರ್ವಕ್ಕೆ". ಲ್ಯಾಟಿನ್ ಓರಿಯನ್ಸ್ ಅಲ್ಲಿ 'ಪೂರ್ವ, ಸೂರ್ಯೋದಯ' ಎಂದು ಕರಯುತ್ತಾರೆ.

ಪೂರ್ವವನ್ನು ಕೆಲವೊಮ್ಮೆ **ಇ** ಎಂದು ಸಂಕ್ಷಿಪ್ತಗೊಳಿಸಲಾಗುತ್ತದೆ.

## ನ್ಯಾವಿಗೇಷನ್
ಸಂಪ್ರದಾಯದಂತೆ, ನಕ್ಷೆಯ ಬಲಭಾಗವು ಪೂರ್ವವಾಗಿದೆ. ದಿಕ್ಸೂಚಿಯ ಬಳಕೆಯಿಂದ  ಸಮಾವೇಶವನ್ನು ಅಭಿವೃದ್ಧಿಪಡಿಸಲಾಗಿದೆ. ಹಿಮ್ಮುಖವಾಗಿ ತಿರುಗುವ ಶುಕ್ರ ಮತ್ತು ಯುರೇನಸ್‌ನಂತಹ ಗ್ರಹಗಳ ನಕ್ಷೆಗಳಲ್ಲಿ ಎಡಭಾಗವು ಪೂರ್ವದಲ್ಲಿದೆ.

ದಿಕ್ಸೂಚಿಯನ್ನು ಬಳಸಿಕೊಂಡು ಪೂರ್ವಕ್ಕೆ ಹೋಗಲು, ಒಬ್ಬರು ೯೦° ನ ಬೇರಿಂಗ್ ಅನ್ನು  ಹೊಂದಿಸುತ್ತಾರೆ.

## ಸಾಂಸ್ಕೃತಿಕ
ಪೂರ್ವವು ಭೂಮಿಯು ತನ್ನ ಅಕ್ಷದ ಸುತ್ತ ತಿರುಗಿಸುವ ದಿಕ್ಕು ಹಾಗೂ ಪೂರ್ವವು ಸೂರ್ಯನು ಉದಯಿಸುವ ದಿಕ್ಕು. ಪೂರ್ವದ ಕಡೆಗೆ ಪ್ರಾರ್ಥನೆ ಮಾಡುವ ಅಭ್ಯಾಸವು ಕ್ರಿಶ್ಚಿಯನ್ ಧರ್ಮದಲ್ಲಿದೆ. ಕ್ರಿಶ್ಚಿಯನ್ ಚರ್ಚ್‌ಗಳು ಸಾಂಪ್ರದಾಯಿಕವಾಗಿ ಪೂರ್ವದ ಕಡೆಗೆ ಆಧಾರಿತವಾಗಿರುತ್ತದೆ. ಧಾರ್ಮಿಕವಾಗಿ ಪೂರ್ವದಲ್ಲಿ ಬಲಿಪೀಠವನ್ನು ಹೊಂದಿರುವ ಈ ಸಂಪ್ರದಾಯವು ಚರ್ಚ್ ದೃಷ್ಟಿಕೋನದ ಪ್ರಾರ್ಥನೆ ಪೂರ್ವ ಮತ್ತು ಪಶ್ಚಿಮದ ಒಂದು ಭಾಗವಾಗಿದೆ.

ಏಷ್ಯಾದ ಖಂಡದಲ್ಲಿ ಇದನ್ನು ದೂರದ ಪೂರ್ವ, ಮಧ್ಯಪ್ರಾಚ್ಯ ಮತ್ತು ಸಮೀಪದ ಪೂರ್ವ ಎಂದು ವಿಂಗಡಿಸಲಾಗಿದೆ.

## ಸಹ ನೋಡಿ
*ಮಧ್ಯಂತರ ಪ್ರದೇಶ
*ಈಸ್ಟಿಂಗ್

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪಶ್ಚಿಮ

ನಾಲ್ಕು ಪ್ರಧಾನ ದಿಕ್ಕುಗಳಲ್ಲಿ ಒಂದು. ಪಡುವಣ ಎಂದೂ ಕರೆಯುತ್ತಾರೆ. ಸೂರ್ಯ ಮುಳುಗುವ ದಿಕ್ಕು.

ಹಿಂದೂ ಧರ್ಮದ ಪ್ರಕಾರ ವರುಣ ಈ ದಿಕ್ಕಿನ ಅಧಿಪತಿ.

ವರ್ಗ:ದಿಕ್ಕುಗಳು
ವರ್ಗ:ಭೂಗೋಳ
ಪ್ರಧಾನ ದಿಕ್ಕುಗಳು

ಪೂರ್ವ, ಪಶ್ಚಿಮ, ಉತ್ತರ, ದಕ್ಷಿಣ.

ವರ್ಗ:ದಿಕ್ಕುಗಳು
ಯಮ

ಹಿಂದೂ ಪುರಾಣಗಳ ಪ್ರಕಾರ ಸಾವಿಗೆ ಕಾರಣನಾಗುವ ದೇವತೆ. ಮೃತ್ಯುದೇವತೆ. ಅಷ್ಟದಿಕ್ಪಾಲಕರಲ್ಲೊಬ್ಬ. ದಕ್ಷಿಣ ದಿಕ್ಕಿನ ಅಧಿಪತಿ. ಇವನು ಸೂರ್ಯನ ಮಗ. ಶನಿಯಇವನ ತಮ್ಮ. ಇವನ ತಂಗಿ ಯಮಿ. ಇವನು ಧರ್ಮ ದೇವತೆ ಅದರಿಂದ ಧರ್ಮ, ಯಮಧರ್ಮ ಎಂಬ ಹೆಸರೂ ಇದೆ. ಇತರ ಹೆಸರುಗಳು ಮೃತ್ಯು, ಅಂತಕ, ಕಾಲ, ವೈವಸ್ವತ, ಧರ್ಮರಾಜ, ಔದಂಬರ, ನೀಲ, ಪರಮೇಷ್ಠಿ, ವೃಕೋದರ ಇತ್ಯಾದಿ.
*ಯಮಧರ್ಮನ ಒಂದು ಸ್ತೋತ್ರ ಹೀಗಿದೆ:
:ಓಂ ಯಮಾಯ ಧರ್ಮರಾಜಾಯ | ಮೃತ್ಯವೇ ಚಾಂತ್ತಕಾಯ ಚ | 
:ವೈವಸ್ವತಾಯ ಕಾಲಾಯ | ಸರ್ವ ಭೂತ ಕ್ಷಯಾಯಚ ||   
:ಔದಂಬರಾಯ ದದ್ನಾಯ | ನೀಲಾಯ ಪರಮೇಷ್ಠಿನೇ  | 
:ವೃಕೋದರಾಯ ಚಿತ್ರಾಯ | ಚಿತ್ರ ಭುಕ್ತಾಯ ವೈ ನಮೋ ನಮಃ||
## ವೇದದಲ್ಲಿ
*ಯಮ ಮಾನವಕುಲಕ್ಕೆ ಮೊದಲಿಗೆ ಯಮನೆಂದು ಕೆಲವು ಋಗ್ವೇದ ಮಂತ್ರಗಳಲ್ಲಿ ತೋರುತ್ತದೆ. (ಮನುಷ್ಯ ಸೃಷ್ಟಿಗೆ ಮೊದಲ ತಾಯ್ತಂದೆಗಳೆಂದರೆ ಯಮ ಮತ್ತು ಈತನ ಅವಳಿ ಸೋದರಿ ಯಮಿ. ಸೋದರ ಸೋದರಿಯರ ಸಂಯೋಗದಿಂದ ಮನುಕುಲ ಉತ್ಪನ್ನವಾಯಿತೆನ್ನುವ ಸೂಕ್ತಗಳಿವೆ (?)). ಯಮವೆಂದರೆ ಹಗಲು ಯಮಿಯೆಂದರೆ ರಾತ್ರಿ; ಇವರೇ ಅವಳಿಜವಳಿಗಳು ಎಂದು ಮುಂತಾಗಿ ಸಾಂಕೇತಿಕಾರ್ಥವನ್ನು ವಿವರಿಸಿರುವ ವಿದ್ವಾಂಸರೂ ಉಂಟು. ಪುರಾಣಗಳ ಕಾಲದಲ್ಲಿ ಇವನನ್ನು ನರಕದ ಅಧಿಪತಿಯೆಮದು ಪರಿಗಣಿಸಲಾಗಿದೆ. ಮನುಷ್ಯನ ಆದಿಸೃಷ್ಟಿಯ ಬಗ್ಗೆ ಆರ್ಯರ ನಂಬಿಕೆಯನ್ನು ಯಮನ ಕಲ್ಪನೆಯಲ್ಲಿ ಕಾಣಬಹುದು. 
### ಯಮಿ
*ಯಮಿಯು ತನ್ನ ಅಣ್ಣ ಯಮನನ್ನು ಮೋಹಿಸಿದಾಗ ಅದು ಅಧರ್ಮವೆಂದು ಅವನು ತಿರಸ್ಕರಿಸಲು ಅವಳು ಯಮುನಾ ನದಿಯಾಗಿ ಭೂಮಿಯಲ್ಲಿ ಹರಿದಳು ಎಂಬ ಕಥೆಯೂ ಇದೆ. ಅವನು ವರ್ಷಕ್ಕೊಂದು ಬಾರಿ ತಂಗಿಯ ಮನೆಗೆ ಬಿದಿಗೆಯ ದಿನ ಬರುವನೇಂಬ ನಂಬುಗೆಯೂ ಇದೆ.(ದೀಪಾವಳಿಯ ಮರುದಿನ -ಯಮದ್ವಿತೀಯ)

### ಸೂರ್ಯನ ಮಗ
*ಪುರಾಣಶಾಸ್ತ್ರಗಳ ಪ್ರಕಾರ ಸೂರ್ಯನ (ವಿವಸ್ವಂತ) ಮಗ, ತಾಯಿ ಸಂಜ್ಞಾದೇವಿ (ಸೂರ್ಯನ ಪತ್ನಿ ಸಂಧ್ಯಾದೇವಿ), ಶನಿ ಬಲತಾಯಿ ಛಾಯಾದೇವಿಯ ಮಗ. ಯಮಿ ಅಥವಾ ಯಮುನೆ ಇವನ ತಂಗಿ, ಛಾಯಾದೇವಿಯ ಮಗಳು;ಸೂರ್ಯನ ಮಗ ವೈವಸ್ವತ ಮನು ತಮ್ಮ. ಯಮ ದಕ್ಷಿಣ ದಿಕ್ಕಿನ ಅಧಿಪತಿ. ಸಂಯಮಿನಿ ಅಥವಾ ಶೈಮಿನಿ ಇವನ ರಾಜಧಾನಿ. ಯಮ ಅಷ್ಟದಿಕ್ಪಾಲಕರಲ್ಲಿ ಒಬ್ಬ. ಇವನ ಪತ್ನಿ ಊರ್ಮಿಳಾ ಅಥವಾ ಶ್ಯಾಮಲಾ (ಅವಳು ಕಪ್ಪಗಿರುವುದರಿಂದ ಆ ಹೆಸರು ಇರಬಹುದು). ಅವನ ಪತ್ನಿಯ ಇನ್ನೊಂದು ಹೆಸರು ಧೂಮೋರ್ಣ.

### ಪುರಾಣಗಳಲ್ಲಿ
*ಅಣಿಮಾಂಡವ್ಯ ಮುನಿಯನ್ನು ಶಿಕ್ಷಿಸುವುದರಿಂದ ಶಾಪಗ್ರಸ್ತವಾಗಿ ವಿದುರನಾಗಿ ಜನಿಸಿದ. ದುರ್ವಾಸ ಮುನಿಯ ವರದಂತೆ ಕುಂತಿ ಯಮನಿಂದ ಯುಧಿಷ್ಠಿರನನ್ನು ಮಗನಾಗಿ ಪಡೆದಳು. ಸತ್ಯವಾನನ ಜೀವವನ್ನು ಕೊಂಡೊಯ್ಯುವಾಗ ಸಾವಿತ್ರಿಯ ಪತಿಭಕ್ತಿ ಮತ್ತು ತಿಳಿವಳಿಕೆಗೆ ಮೆಚ್ಚಿ ವರಗಳನ್ನಿತ್ತು ಅದರಂತ ಸತ್ಯವಾನನನ್ನು ಬದುಕಿಸಿ ಬರಿಗ್ಯಯಲ್ಲಿ ಹಿಂದಿರುಗಿದ ಯಮ ಬಲತಾಯಿ ಛಾಯಾದೇವಿಗೆ ಕಾಲು ತೋರಿಸಿದ್ದರಿಂದ ಅವಳಿಂದ ಶಾಪಗ್ರಸ್ತನಾಗಿ ತರುವಾಯ ಸೂರ್ಯನ ಅನುಗ್ರಹದಿಂದ ಶಾಪವಿಮುಕ್ತವಾಗಿ ಶಿವನ ಅನುಗ್ರಹದಿಂದ, ಲೋಕಪಾಲಕತ್ವ ಮತ್ತು ಪಿತೃ ಲೋಕಾಧಿಪತ್ಯವನ್ನು ಪಡೆದ ಮಾರ್ಕಾಂಡೇಯನ ಜೀವಾಪಹರಣ ಯತ್ನದಲ್ಲಿ ಶಿವನ ಮೂಲಕ ಭಂಗಗೊಂಡು ಮಾರ್ಕಂಡೇಯ ಚಿರಾಯುವಾಗುವಂತೆ ಒಪ್ಪಿಕೊಂಡ.

## ಉಲ್ಲೇಖಗಳು 
ವರ್ಗ:ಹಿಂದೂ ದೇವತೆಗಳು
ದಿಕ್ಪಾಲಕ

ಮತ್ತು ನಾಲ್ಕು ಪ್ರಮುಖ ದಿಕ್ಕುಗಳ ದಿಕ್ಪಾಲಕರು]]
ಹಿಂದೂ ಪುರಾಣಗಳ ಪ್ರಕಾರ ಪ್ರತಿಯೊಂದು ದಿಕ್ಕಿಗೂ ಒಬ್ಬ ಅಧಿಪತಿಯಿದ್ದಾರೆ. ಅವರನ್ನು **ದಿಕ್ಪಾಲಕ**ರೆಂದು ಕರೆಯುತ್ತಾರೆ. ಎಂಟು ದಿಕ್ಕುಗಳ ಅಧಿಪತಿಗಳನ್ನು ಒಟ್ಟಾಗಿ ಅಷ್ಟದಿಕ್ಪಾಲಕರೆಂದು ಕರೆಯುತ್ತಾರೆ. ಜೊತೆಗೆ ಮೇಲೆ ಮತ್ತು ಕೆಳಗೆ - ಇವೆರಡನ್ನು ಸೇರಿಸಿ ದಶದಿಕ್ಪಾಲಕರೆಂದೂ ಹೇಳುವುದುಂಟು.

## ದಿಕ್ಪಾಲಕರು
ವರ್ಗ:ಹಿಂದೂ ದೇವತೆಗಳು
ವ್ಲಾಡಿಮಿರ್ ಲೆನಿನ್

**ವ್ಲಾಡಿಮಿರ್ ಇಲ್ಯಿಚ್ ಲೆನಿನ್** () (ಏಪ್ರಿಲ್ ೨೨, ೧೮೭೦ - ಜನವರಿ ೨೧, ೧೯೨೪) ಇವರು ರಷ್ಯಾ ದೇಶದ ಕ್ರಾಂತಿಕಾರಿಗಳು, ಕಮ್ಯುನಿಸ್ಟ್ ಸಿದ್ಧಾಂತದ ರಾಜಕಾರಣಿ, ಅಕ್ಟೋಬರ್ ಕ್ರಾಂತಿಯ ಮುಖ್ಯ ನಾಯಕ, ಸೋವಿಯೆಟ್ ಒಕ್ಕೂಟದ ಪ್ರಥಮ ಅಧ್ಯಕ್ಷ. ಅವರು ೧೯೧೭ರಿಂದ ರಷ್ಯಾದ ಸೋವಿಯಟ್ ಫ಼ೆಡರೇಟಿವ್ ಸೋಶಿಯಲಿಸ್ಟ್ ರಿಪಬ್ಲಿಕ್‍ನ ಸರ್ಕಾರದ ಮುಖ್ಯಸ್ಥರಾಗಿ, ಮತ್ತು ೧೯೨೨ರಿಂದ ತಮ್ಮ ನಿಧನದವರೆಗೆ ಸೋವಿಯಟ್ ಒಕ್ಕೂಟದ ಸರ್ಕಾರದ ಮುಖ್ಯಸ್ಥರಾಗಿ ಕಾರ್ಯ ನಿರ್ವಹಿಸಿದರು. ಅವರ ಆಡಳಿತದಡಿಯಲ್ಲಿ, ರಷ್ಯನ್ ಸಾಮ್ರಾಜ್ಯದ ಬದಲಿಗೆ ಸೋವಿಯಟ್ ಒಕ್ಕೂಟ ಅಸ್ತಿತ್ವಕ್ಕೆ ಬಂದಿತು; ನೆಲ, ಕೈಗಾರಿಕೆ ಮತ್ತು ವ್ಯಾಪಾರವನ್ನು ಒಳಗೊಂಡಂತೆ ಎಲ್ಲ ಸಂಪತ್ತನ್ನು ರಾಷ್ಟ್ರೀಕರಿಸಲಾಯಿತು.
## ಉಲ್ಲೇಖಗಳು
ಲೆನಿನ್
ಲೆನಿನ್
ವರ್ಗ:ಸಮತಾವಾದಿ ನಾಯಕರು